D'an 22 a viz Ebrel 1945 e tivizas Hitler chom e Berlin hag en em zistruj. Goulenn a reas gant Wolf ha Christa Schroeder mont betek e di e Berchtesgaden e Bavaria; dezho da gavout ha da zistruj an dielloù a oa eno a-raok m'en en gavje an Amerikaned. Wolf ha Schroeder a voe tapet en deiz war-lerc'h e Bad Tölz, pa oa an Amerikaned oc'h aloubiñ Berchtesgaden. Dieubet e voent d'ar 14 a viz Genver 1948.\nAdtapet diwar « https://br.wikipedia.org/w/index.php?title=Johanna_Wolf&oldid=1821091 »


Anvadur dre zaou anv - Wikipedia\nAnvadur dre zaou anv\n(Adkaset eus Anv skiantel)\nE taksinomiezh (Louzawouriezh, Bevoniezh, ha kement zo ...), an anvadur dre zaou anv, zo ur reizhiad a dalvez da reiñ un anv d'ar spesadoù. Diazezet eo war daou anv a dalvez da envel un takson (an takson zo anezhañ ar renk izeloc'h evit ar genad). Savet e vez an anvioù-se hervez reolennoù yezhadur ha stummadur al latin, daoust ma c'hell dont o gwrizienn eus yezhoù all. Graet e vez anv skiantel eus un hevelep anv (kentoc'h eget "anv latin", pa ne zegouezh nemet ral a wech gant an anvadurioù latin klasel).\nKentañ lodenn an daouad a ro anv ar genad m'emañ ar spesad ennañ, an eil a ro anv dibar ar spesad e-barzh ar genad. Da skouer: emañ an dud er genad Homo hag e-barzh ar genad-se ez int izili eus ar spesad Homo sapiens.\nSkignet e oa implij an anvadur-se gant Linné en XVIIIvet kantved, abaoe e oberenn Species Plantarum embannet e 1753.\nRenet eo anvadur dre zaou anv gant kodoù reolennoù etrebroadel disheñvel. An hini pouezusañ en o zouez eo Kod etrebroadel anvadur al loenoniezh (ICZN e saozneg) evit a sell ouzh al loened ha Kod etrebroadel anvadur al louzawouriezh" (ICBN e saozneg) evit ar plant. Daoust ma'z eo boutin d'an daou god-se ar pennaennoù bras a ren an anvadur dre zaou anv, ez eus un nebeud disheñvelderioù, en derminologiezh evel er reolennoù resis a implijont.\nHiziv an deiz e teraou atav ar c'hentañ lodenn eus an anvioù-se, hini ar genad, gant ur bennlizherenn hag an eil lodenn ne ra ket, memes pa zeu eus un anv divoutin evel anv un den pe ul lec'h. Skrivet e vez an div lodenn e lizherennoù stouet.\nEn oberennoù skiantel e roer da gustum anv an den en deus roet e anv d'ur spesad. Ar wezh kentañ ma vez meneget d'an nebeutañ. Pa skriv al loenonourien anv ur blotvil mor ispisial evel "Patella vulgata Linnaeus, 1758", an anv "Linnaeus" a zisklêr d'al lenner e oan anvet ar spesad gant Linnne. 1758 a dalvez evit ar bloaz ma oa embannet deskrivadur kentañ ar spesad, en degouezh-mañ 10vet embannadur al levr Systema Naturae (N'eo ket ret d'al louzawourien reiñ an deiziad). Nebeutoc'h-nebeutañ e reer evel-se avat, ha n'eo ket ral gwelet studiadenn gant anvioù skiantel hep anv an den da heul.\nCarl von Linné (1707–1778), ul louzawour eus Sveden, a ijinas reizhiad an anvadur dre zaou anv implijet bremañ er skiantoù.\nA-raok ma voe degemeret reizhiad an anvadur dre zaou anv da envel ar spesadoù, ar re a skrive diwar-benn al loened hag ar plant a implije an anvioù kumun er yezhoù disheñvel pe a implijje deskrivadennoù standardizet en un doare bennak. En Europa er Grennamzer e veze savet an deskrivadurioù-se e latin a oa yezh ar skiantoù. A-wezhioù e tenn an anvioù-se d'an anvioù a-vremañ gant daou anv met disheñvel-kenañ ez int e gwirionez abalamour ma'z int deskrivadurioù. E levr plant Gerard, da skouer, e teskriver seurtoù Tradescantia : "an hini kentañ zo anvet phalangium ramosum, (Tradescantia gant barroù) ; an eil, phalangium non ramosum, (Tradescantia hep barroù). egile ... zo lakaet gant reizhded phalangium ephemerum virginianum, (Tradescantia berrbad Virginia) Ar frazennoù latin zo deskrivadurioù berr kentoc'h evit merkoù anavezadur. Ar pezh a zo, a-vuzul ma tizoloed spesadoù nevez ez ae an anvioù deskrivus-se war hiraat da lakaat kemm etre ar spesad nevez hag ar re anavezet a-raok. An tomatez, da skouer o doa an anv hir a Solanum caule inermi herbaceo, foliis pinnatis incisis, a dalvez "ar solanum geotennek dezhi ur c'harenn levn ha delioù stuc'hek skejet".\nSkiantourien an tiegezh Bauhin, Gaspard Bauhin peurgetket (1560–1624), a reas kammedoù trema an anvadur dre zaou anv dre verrat an anvioù-deskrivadurioù e latin, peurliesañ da zaou anv. An implij gant ar vevoniourien eus ur reizhiad anvadur dre zaou anv zo dleet da gentañ penn d'al louzawour ha mezeg Carl von Linné eus Sveden, e latin Carolus Linnaeus (1707–1778). Lavaret o deus lod e oa dre zegouezh e oa bet strewet implij an anvadur dre zaou anv. Linnaeus a glaskas deskrivañ ha rummata ar bed naturel anavezet a-bezh. Kenderc'hel a reas da gentañ da implij anvioù-deskrivadurioù savet gant lies anv met en e Species Plantarum (1753) ha diwezhatoc'h en 10vet embannadur eus Systema Naturae (1758), e lakaas en o flas ar pezh a anve nomen triviale, anvioù izel. Gant anvioù genadoù an tiegezh Bauhins e rae alies, met al lodenn a dalveze da zeskrivañ ar spesad ned ae morse en tu all d'un anv.\nAnvioù Linné a gase ur soñj nevez a-bouez, talvoudegezh an anv a oa reiñ d'ur spesad ur merk dibar ha netra ken. Abalamour da se ne dalveze ket ar boan e vije un deskrivadenn anezhañ. Da skouer, an div lodenn a c'halle dont eus anvioù tud. An aneval badezet phalangium ephemerum virginianum gant Gerard a zeuas da vezañ Tradescantia virginiana : anv ar genad a enore John Tradescant, ul louzawour hag ul liorzhour saoz. Anvet e oa ivez ul labous eus kerentiad ar perokeded Psittacus alexandri, a dalveze "peroked Aleksandr", diwar anv Aleksandr Veur dre ma oa bet kaset perokidi eus ar reter gant e arme da Vro-C'hres. Kalz aesoc'h e oa derc'hel soñj eus anvioù Linné hag o implij hag e kemerjont lec'h an anvioù hir a oa en o raok.\n↑ John Gerrard, Thomas Johnson, Gerrard's Herbal : A sampling from the 1633 enlarged and amended edition, Velluminous Press, 2008\n↑ Knapp Sandra\n↑ Johnson A.T., 1972, Plant Names Simplified : Their Pronunciation Derivation & Meaning, Landsmans Bookshop, ISBN 978-0-900513-04-6, p. v\n↑ Knapp, Sandra,What's in a name? A history of taxonomy : Linnaeus and the birth of modern taxonomy, Natural History Museum, London\n↑ Hyam & Pankhurst,1995, p 502\n↑ James A. Jobling, Helm Dictionary of Scientific Bird Names, London, Christopher Helm, 2010\nKod etrebroadel anvadur al louzeier\nKod etrebroadel anvadur al loened\nAdtapet diwar « https://br.wikipedia.org/w/index.php?title=Anvadur_dre_zaou_anv&oldid=1977060 »


Les Recettes - Dienn avoukez gant e deolennoù spiset - Trop Mad : le restaurant Le Jardin Gourmand et la cuisine de Nathalie Beauvais.\nDienn avoukez gant\ne deolennoù spiset\nAn teolennoù :\n160 g bara-mel\n80 g amann\nAr c’hinklañ :\nAn dienn avoukez :\n12 cl chug-orañjez\n6 cl chug-sitroñs\nAoziñ an teolennoù Raktommiñ ar forn da 200°C (tt 7) Diret : lakaat ar bara-mel 30 munutenn er skornerez pe 1 eurvezh er yenerez evit ma vo kaletoc’h ha neuze aesoc’h da droc’hiñ. Troc’hiñ chantelennoù bara-mel an tanavañ ar gwellañ get ur gontell-vara. Amanneniñ un tammig ar chantelennoù, war an daou du. O lakaat war unan eus plakennoù ar forn, o foultrennañ un tammig gant sukr erc’h hag o lakaat er forn da 220°C. O c’hraziñ un tammig 5 munutenn a bep tu. Ret eo d’an teolennoù bezañ krazik. O lakaat e-barzh ur plad hag o lezel da yenaat.\nAoziñ an dienn : dibluskiñ an avoukez hag ar vananezenn. O zroc’hiñ e stumm diñsoù bras hag o frikiñ gant ur robot, gant ar sukr hag ar chugoù (orañjez ha sitroñs). Skuilhañ ar meskaj e-barzh ur plad ha mirout en ul lec’h fresk.\nAoziñ ar c’hinkladur : peurzibluskiñ an orañj (skarzhiñ ar plusk tev hag ar plusk gwenn moanoc’h). Dispartiañ an tammoù orañj get ur gontell vihan lemm-mat. Mirout an tammoù er yenerez (… eviñ ar chug, lan a vitaminoù eo !!).\nEchuiñ : ranniñ an dienn avoukez e 8 gwerenn vrav. Lakaat an tammoù orañj tro-dro an dienn ha servijout gant un deolenn spiset. Tañva !\nMenozioù Nathalie : dalc’hmat eo ret-mat kaout avoukez dindan an dorn peogwir e vezont keginet e mil doare : evit an digor-kalon evel ar gwakamol gant an tortillas, evit an digor-pred evel saladen gant kresteneged, evit mont gant ur pladad evel un tamm kig krazet, ha bremañ evit an dibenn-pred ! An trubuilhig nemetañ : bez e c’hellont duañ buan-spontus ! Neuze un ali, o c’heginit d’ar mare diwezhañ.\nGwin Arnaud : a-benn dimeziñ dousted an avoukez hag ar banan ha trenkted ar sitroñs e kinnigan deoc’h ur muscat de Beaume-de-Venise a gloto e soutilded frouezhek hag e notennoù bleuniek (blaz ar roz) ganto !


Festivalioù an hañv 2015 – Radio Kerne\nCategory: Festivalioù an hañv 2015\nBREST GFC AJACCIO DIGWENER 20e15\nStade Brest- Gazelec Aiacciù ‘vo match diwezhañ ar Vretoned ‘vit ar bloavezh ha ‘ni pouezhusañ. Dav ‘vo dezho bout trec’h kousto pe gousto war ar gorsiz ‘vit kaout ur chañs da bignat e lig 1… Bet eo Brest e penn kentañ ar renkadur Lig 2 ‘pad un hanter eus ar c’hampionad ha diaesoc’h eo dezho gounit matchoù abaoe un nebeut sizhinvezhioù ‘se ‘zo kaoz int rediet da c’hounit ‘vit en em gavout e touez an tri skipailh kentañ eus ar c’hampionad! Displeget ‘vo ar c’hrogad a-bouez ‘mañ, Brest-Aiacciù, war eeun eus stad Francis-le-Blé gant Gael Helary hag Erwan Blanchard adalek 8e15 war Radio Kerne, Arvorig FM, RKB ha Radiobreizh.bzh.\nGouel ar filmoù 2015 abadenn 5/5\nAdkavit skipailh Radio Kerne hag un toullad tud a-youl vat war-eeun eus festival Sinema Douarnenez. Un eurvezh abadenn etre 5e30 ha 6e30 evit kontañ koaz war ar filmoù, an tabutoù, an eskemmoù a vo pinvidik-tre en-dro ar bloaz-mañ. Tud an Andoù, feministezed Bolivia, etrerevidi, re vouzar hag all war ar plato evit ur rentañ-kont deziek !\nGouel ar filmoù 2015 abadenn 4/5\nGouel ar filmoù 2015 abadenn 3/5


Guirionéeu ag er Religion/Chapistr 4 - Wikimammenn\nGuirionéeu ag er Religion/Chapistr 4\n< Guirionéeu ag er Religion(Adkaset eus Guirionéeu ar er Religion/Chapistr 4)\n◄ Red-é labourat eid er salvedigueah guet soign hag er brassan sourci. Red-é labourat eid er salvedigueah hemb arsàu. Red-é labourat eid er salvedigueah guet dougeance. ►\nret-é labourat eid er salvedigueah hemb arsau.\nDeustou mé ma Doué e gommance hur salvedigueah, mé ma-ean en achihue dré é hræce, ni e zeli neoah labourat eid hum salvein, hag en affær-zé e sel quêntoh peb-unan a han-amb, que ne hellamb rein carg de hanni aral d’hi gobér eid omb. Er salvedigueah e zou enta un affær e sel peb-unan én-hou é hunan, ha ret-é d’emb labourat ni-memb. Chetu er péh e zeli hun occupein épad hur buhé. N’en dé quet erhoalh labourat ur huéh, ret-é labourat perpet, hemb arsàu, a guement ma permet goannedigueah mab-dén.\nConsacrein ur momand benac d’é salvedigueah, ha rein ol en amzér aral d’er pligeadurieu, d’en affærieu ag er bed, hum occupein a hobér fortun hag a avance é fameil, e zou lorbereah er bed. Na n’en dehé quet ol en affærieu aral de fin vad, quement-cé ne vehé nitra é comparage er hol ag er salvedigueah. En affærieu aral e hel bout reparet ; mæs a pe vanquér er salvedigueah en er manquér eit birhuiquin ; hag eit manquein er salvedigueah, ne faut meit ur momand.\nVeillet ar-n-oh hou ç’hunan é peb amzér, e lar hur Salvér : mar cousquamb ar en affær a hur salvedigueah, ni hun nès ræson de greinein. Jonas e gousqué a pe oé pen-conz ag en turul é mor ; Samson e gousqué a pe oé somprenet guet é anemisèd er Philistinèd ; en dud e gousqué a pe hadas en anemis er fal lezeu én ou farq. El limageu-zé e zisq d’emb penaus é teliamb perpet veillein ha dihoal, rac peb momand ag er vuhé e hel bout en dehuéhan termén eid hur salvedigueah.\nNag é vehoh-hui avancet bras ér santeleah, ne fiet quet ar hou ç’œvreu mad. En hani e grèd bout sonn én é sàu, e lar sant Paul, dihoallehet a gouèh. Sant Pierr e gouéhas rac m’en doé hum laqueit én dangér. Ur sel hemb quin e laquas David de gouéh ér péhèd. Moês Loth, eid ur momand a guriosité, e oé bet punisset guet Doué. Disquamb dré en exampleu-zé pourfitein ag en ol momandeu a hur buhé.\nNe fehér quet laquat rai a sourci de zihoal a p’en dès dangér a vout collet eit jamæs, e lar sant Gregoër. Bihuet enta ér fæçon m’en devou perpet en affær ag er salvedigueah er hetan léh én hou calon ; groeit hou possibl eid hi assurein dré hou œvreu mad. Én hou ol hobéreu, affærieu ha poénieu, hou péet intantion a bligein de Zoué, acelfin ma yehet én ær ag hou marhue de receu, épad un éternité, er fréh ag hou labourieu.\nArlerh tout, a pe ven en Eutru Doué a zevri hou salvedigueah, a pe chonge é quement-cé é peb momand, hui e vehé fal én hou quevér hag anemis bras d’oh hou hunan é refus hou calon dehou, hag é lezel a costé er péh e houlen Doué guet-n-oh én un affær péhani hou sel drest peb tra.\n1° Me gondannou liès er vuhé ponnér ha paressus é péhani é on bet beta bermen, ha me zihoallou doh en dihoustemant-cé, én ur hobér er chonge-men : mar hum salvan, m’em bou gouniet tout ; mæs ehué, mar hum gollan, m’em bou collet tout.\n2° Me sellou èl collet hag inutil eid on ol er péh n’em bou quet groeit eit gloër en Eutru Doué ha me salvedigueah. Crihueit-mé, ô men Doué ! ér résolution de labourat guet courage eit me salvedigueah.\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_4&oldid=91346 »\nKemmoù diwezhañ degaset d'ar bajenn-mañ d'an 4 Gwe 2016, da 22:12.


Abadennoù bet -\nHome Abadennoù bet\nHon avañturioù bet…\nPrivezioù PublikTeatr ar re wasket\nDiverradenn ar pezh :\nPrivezioù ez eo ur ger a gas da soñj en dachennoù prevez ha dibublik. Privezioù publiks a zo neuze dioute ur c’hroazh-hent daou du, o vezañ lec’hioù personnel, lec’hioù an tabou hag ar pezh vez da guzhat, pa vezont ivez evit ar maouezed lec’hioù gwir emgav pe tremen dianav. Pep frailhenn zo da gaout er gevredigezh a da vezañ kavet eno ivez : disheñvelderioù yezhoniel, sokial, sevenadurel, disheñvelderioù seksuel ha reizhel. An aon rak an traoù lous, hag ar pezh a weler e-barzh.\nEl lec’h prevez ha publik-mañ, en ur greizenn goñvers lec’h bennak e Breizh, e vez maouezed o tremen, ha e tizoloer an darempredoù etreze. Marjanik, ar plac’h a gempenn al lec’h, a wel pep hini all o tremen: Leila skañv he fenn hag he brozh, hag a zo atav ur ger fentus ganti, Abigaëlle ar werzherez bravigoù a gred ken start barzh ster he labour betek ma ne rafe ket ken… ha Libellule, anat deoc’h! Met deus a belec’h e teu al Libellule-se? Penaos e ra-hi evit bevañ etre maouezed nemetken ? Daoust hag a zo diouti da vat ? Daoust hag ez eo ar maouezed a blij dezhi pe unan nemetken ? Ha livañ gevier a rafe ? Ha dreist-holl, piv a vez o kousket er privezioù da noz ? Piv a leñv a-dreñv an nor ?\nLeurenniñ ha ren komedianezed : Strollad Paritito, Véronique Hélies ha Laors Skavenneg\nTreuzkas komzoù: Mélanie Giotto\nDañs a-vremañ: Mélanie ha Julie Jouitteau\nKrouidigezh son: Laors Skavenneg\nReji son: Kristen Falc’hon, Laors Skavenneg\nKrouidigezh gouleier: Stéphane Leucart\nUstitlañ: Mélanie Giotto, Virginie Fromentin\nAgenda ar grouidigezh:\n18 a viz meurzh 2016 adabadenn gentañ e Douarnenez\n4 a viz gouere 2015 abadenn gentañ en Eskibien\n1-3 a viz gouere 2015 krouidigezh sklerijenn en Eskibien\n22-30 a viz even 2015 residañs krouidigezh e chapel Derezo e Brest\n18 a viz mae 2015 lennadenn publik ha digoradur e teatr forum\n7-10 a viz mae 2015 residañs krouidigezh e Montroulez: lennadenn ha forum\n16-27 a viz meurzh 2015 residañs krouidigezh e Kemeneven\n28 a viz c’hwevrer 2015 enrolladeg ar mouezhioù\nKas a reomp foromoù teatr gant teknikoù Augusto Boal (c’hoariva ar re wasket).\nAn abadenn diwezhan a zo bet kaset e MJC Montroulez d’an 18 a viz mae.\nKinnig a reomp ingal stummadurioù war teknikoù an teatr forum, e galleg kement hag e brezhoneg.\nShare the post "Abadennoù bet"


Panait Istrati, 1927\nPanait Istrati, ganet e 1884 e Brăila, e Roumania, ha marvet e 1935 e Bukarest zo unan eus ar meurañ skrivagnerien roumaniat. "Gorki ar Balkanioù" a veze graet anezhañ. Daoust dezhañ bezañ desket roumaneg war barlenn e vamm e skrive Panait Istrati e galleg d'al liesañ, dindan levezon skrivagnerien evel Romain Rolland.\nE 1927 e voe pedet d'an URSS da-geñver 10vet deiz-ha-bloaz Dispac'h miz Here. Ne oa ket ezel Istrati eus ar Strollad Komunour; hogen tost-tre e oa ouzh e vennozhioù. Gant ar skrivagner gresian Kazantzákis e chomas ur pennadig er vro evit gallout ober un tamm-tro war an dachenn, pell diouzh al lidoù ofisiel: mont a reas eta eus Moskov da Nijniy Novgorod, eus Moldova da Sant-Petersbourg, eus Krimea da Tbilisi... Dipitet-bras e voe gant ar pezh a c'hoarveze er vro, dreist-holl gant doareoù ober ar Volcheviked evit lakaat ar mennozhioù komunour er pleustr. Ur wezh aet kuit eus Rusia e prederias kalz a-raok ober e soñj embann ul levr diwar-benn e veaj. Vers l'autre flamme - Après seize mois dans l'U.R.S.S. az eas er-maez e 1929. Ennañ e oa tamallet ar melestraj koulz hag ar c'hontrollerezh soviedat: ouzh en ober e oa Istrati unan eus ar re gentañ o sevel a-enep da doareoù a voe graet stalinouriezh anezho diwezhatoc'h. E skrid a voe graet un degemer fall-spontus dezhañ: e-pad mizioù e voe embannet ingal pennadoù reut ha kunujus diwar e benn gant kazetennoù zo, darn anezho skrivet gant tud hag a oa gwelloc'h ganto chom feal ouzh Moskov eget ouzh ur c'hamalad anavezet mat ganto.\nVie d'Adrien Zogfraffi : La maison Thüringer - Le bureau de placement - Méditerranée (Lever de soleil) - Méditerranée (Coucher de soleil)\nAdtapet diwar « https://br.wikipedia.org/w/index.php?title=Panait_Istrati&oldid=1887519 »\nKemmoù diwezhañ degaset d'ar bajenn-mañ d'an 6 Du 2020, da 11:40.


Probus - Wikipedia\nAn impalaer Probus\nMarcus Aurelius Probus Augustus, anavezetoc'h evel Probus (c. 19 Eost 232 – Gwengolo/Here 282), a oa impalaer roman etre 276 ha 282. E-pad e ren berr a-walc'h (6 vloaz) e teuas a-benn da wellaat ekonomiezh an impalaeriezh ha da wareziñ an harzoù anezhi diouzh an tagadennoù diavaez.\nPignat a reas war an tron goude marv an impalaer Marcus Claudius Tacitus en doa anvet anezhañ e penn arme ar Reter. Choazet e voe da impalaer gant e soudarded, a-raok bezañ anvet gant Sened Roma. Ren a reas an armeoù roman a voe trec'h war ar Franked hag an Alemanned a oa o tagañ Galia. E 277 ha 278 e kendalc'has armeoù Probus d'en em gannañ en tu-hont d'ar Roen ha flastret e voe ar C'hermaned da vat. Adsevel a reas an difennoù a oa bet savet gant Hadrian etre ar Roen hag an Danav.\nGwellaet e voe ekonomiezh an impalaeriezh gant Probus, dreist-holl war dachenn al labour-douar. Aotren a reas gounidigezh ar gwini en-dro e Galia hag e Pannonia, a-enep ar pezh a oa bet graet gant Domitianus tost daou gantved abretoc'h ; ha lakaat a reas tud da labourat douaroù a oa dilezet.\nDaoust ma oa brudet mat e voe lazhet Probus gant lod eus e soudarded en em savas en e enep pa oad o prientiñ ur brezel a-enep Persia.\nAdtapet diwar « https://br.wikipedia.org/w/index.php?title=Probus&oldid=1828948 »\nKemmoù diwezhañ degaset d'ar bajenn-mañ d'an 16 C'hwe 2019, da 20:27.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Shane Cassells) (KildareStreet.com)\nResults 1-20 of 838,071 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Shane Cassells)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Shane Cassells)


Ffwrnais - Wikipedia\nFfwrnais (Furnace e saozneg) zo ur gêriadenn eus Kembre, e hanternoz kontelezh Ceredigion. Emañ war an hent a gas eus Machynlleth da Aberystwyth, e-kichen Eglwys Fach, nepell diouzh ar stêr Dyfi. Dont a ra anv ar gêriadenn eus ar ger ffwrnais, furnace e saozneg, ur ger kevatal d'ar gerioù brezhonek "fornez" pe "fournez", hag a dalvez "uhelforn".\nUn uhelforn a voe savet eno en XVIIIvet kantved, o tennañ splet eus nerzh red ar stêr Einion, un adstêr d'an Dyfi. Degaset e veze kailh houarn gant bagoù a zeue eus Cumbria, e hanternoz Bro-Saoz, dre ar mor ha dre ar stêr Dyfi. Keuneud ar c'hoadoù tro-dro a veze implijet d'ober tan. Ne voe implijet an uhelforn nemet betek 1810. Goude-se e talvezas al labouradeg da heskennerezh, kaset en-dro gant nerzh an dour atav.\n↑ Dyfi Furnace\nAdtapet diwar « https://br.wikipedia.org/w/index.php?title=Ffwrnais&oldid=1978058 »


Sibylle Anjev - Wikipedia\nSibylle Anjev, marvet en 1165 e manati Betania, e rouantelezh Jeruzalem, a oa kontez Flandrez.\nMerc'h e oa da Foulk V, kont Anjev ha Touren, deuet da vout roue Jeruzalem.\nDimezet e voe da gentañ en 1121 da Guillaume Cliton, a voe kont Flandrez, mab da Robert Courteheuse, ha degas a reas kontelezh Maine dezhañ evel argouroù. Torret e voe an dimeziñ en 1124, ha mervel a reas Guillaume en 1128.\nMont a reas da-heul he zad da Balestina ha dont a reas he zad da vout roue Jeruzalem. Eno ec'h addimezas e 1139 da Thierry d'Alsace, nevez deuet da vout kont Flandrez ivez.\nPa zistroas he fried Thierry d’Alsace d'an Douar Santel (1147-49), e oa dougerez hag e chomas da c'houarn kontelezh Flandrez. Baldwin IV Hainaut a lammas neuze war Flandrez, met Sibylle a oa darev da wilioudiñ a gasas un arme da lakaat freuz ha reuz en Hainaut, tra ma oa Baldwin oc'h ober kemend-all en Artez. Ret e voe da eskob Reims, Samson de Mauvoisin, mont da hanterour, hag un arsav-brezel a voe.\nPa deuas Thierry d'ar gêr e kasas an dorzh d'e amezeg fall.\nEn 1157 e fellas dezhi distreiñ da Balestina, hag ober a reas d'he fried Thierry dont d'he heul, ha setu eñ d'ober e drede beaj di eta. Pa voent erru eno e fellas dezhi mont da leanez da leandi Betania, ma varvas e 1165. (Saint-Lazare de Jérusalem)\nN. Huyghebaert, Une comtesse de Flandre à Béthanie, in "Les cahiers de Saint -André", 1964, n°2, 15p.\nAdtapet diwar « https://br.wikipedia.org/w/index.php?title=Sibylle_Anjev&oldid=1850532 »\nKemmoù diwezhañ degaset d'ar bajenn-mañ d'an 3 Her 2019, da 09:10.


Guajira - Wikipedia\nLa Guajira zo un departamant eus Kolombia.\nGuajira zo un doare kanaouenn hengounel eus reter Enez Kuba. Dont a ra an anv eus ar ger guajiro a dalv kement ha kouer en Enez Kuba.\nBuhez kouerien Kuba eo dodenn ar guajiras peurliesañ.\nKanaouennoù e 4/4 eo ar guajiras, kanet goustad, eilet gant ar gitar, tost d'ur son.\nEspinelas eo ar c'homzoù, da lavaret eo pozioù dek gwerzenn eizh silabenn enno, savet diwar-benn buhez ar guajiras – ar gourerezed kuban.\nJorge Anckermann (La Habana 1877-1941) a vez lakaet da dad ar Guajira a-c'houde e ganaouenn El arroyo que murmura ("Hiboud ar wazh-dour", ha "hiboud tud ar straedoù" ivez),.\nGuantanamera, savet e 1928 gant Joseíto Fernández, eo ar guajira brudetañ e-maez Kuba.\n2 Un nebeud guajiras\nGant Guillermo Portabales, kaner ha gitarour, eo bet brudet ar guajira. E zoare kran da ganañ zo deuet da vezañ anvet guajira de salón. Kanet en deus e ganaouennoù dre Amerika, traoñ ha krec'h, adalek ar bloavezhioù 1930 betek 1970, pa varvas en ur gwallzarvoud e Puerto Rico.\nUn nebeud guajiras[kemmañ | kemmañ ar vammenn]\nEl carretero, ar gwellañ skouer eus an doare. Savet gant Guillermo Portabales, ha kanet gant kalz a dud, Eliades Ochoa en o zouez.\nChan-Chan, brudet dre film Wim Wenders, Buena Vista Social Club.\nUn doare guajira a vez sonet e New York abaoe ar bloavezhioù 1960, gant elfennoù cha-cha-cha e-barzh, evel El ratón ("Al logodenn") kanet gant Cheo Feliciano.\n(es) Diwar-benn Jorge Anckermann\n(es) Ur pennad eus cubaencuentro, diwar-benn Estrella Acosta\n↑ Diwar doare ar skrivagner ha sonaozer spagnol Vicente Gómez Martínez Espinel (Ronda, Málaga, 28 a viz Kerzu 1550 - Madrid, 4 a viz C'hwevrer 1624.\nAdtapet diwar « https://br.wikipedia.org/w/index.php?title=Guajira&oldid=1940705 »\nKemmoù diwezhañ degaset d'ar bajenn-mañ d'an 13 C'hwe 2022, da 07:40.


Ai‘ta! » Politikerezh yezh ar rannvro ? Lizher d’ar prezidant Le drian\nGoulenn a reomp diganeoc’h un emgav a zivout politikerezh yezh rannvro Breizh. Dre hon dibaboù bremañ eo e vo roet un dazont d’ar brezhoneg pe get, hag an doare nemetañ evit reiñ un dazont dezhi a zo gant souten ar rannvro. Sklaer eo hiziv eo gwan-tre youl ar rannvro evit sevel ur gwir politikerezh yezh. Anat eo ivez n’eus netra da c’hortoz a-berz ar stad C’hall evit difenn gwirioù evit hor yezh. Gwelet eo bet kement-mañ pa ‘z eo bet nac’het er breujoù, d’ar 14 a viz Genver tremenet, kinnig lezenn «bihan» ar c’hannad Paul Molac evit ar yezhoù rannvroel.\nEzhomm bras zo hiziv an deiz da gavout buan ul lusk evit reiñ un dazont d’ar brezhoneg. Evit lakaat an niver ar vrezhonegerien da greskiñ hag evit adkavout ec’h implij er vuhez foran. En ur c’hroazlec’h emañ ar brezhoneg hiziv an deiz hervezomp. Da vare an dilennadegoù rannvro hon oa kaset ur goulennaoueg d’al listennoù war ar renk a zivout poentoù a seblante pouezus evidomp, poentoù hon defe c’hoant lakaat ar gaoz warno ganeoc’h:\nTizhout 10 eurvezh a brogrammoù e brezhoneg da nebeutañ skignet bep sizhun war ar skinwel publik da mareoù ma vez sellet kalz ouzh ar skinwel. O paouez bezañ lañset emañ ar raktres «Breizh Creative», ur web media douget gant ar rannvro, met disoñjet eo bet ar brezhoneg (lec’hien internet, saveen web media «KUB»).\nTizhout 5 eurvezh a brogrammoù liesseurt e brezhoneg skignet bemdez war ar radio publik ha diorren frekañsoù ar radioioù kevredigezhel e brezhoneg war 5 departamant Breizh. Aze ivez e seblant ar rannvro kenderc’hel da souten ul lec’hien internet kenlodennet evit ar radioioù kevredigezhel, hep ma vefe un dazont sklaer da seurt raktres ha padal e emdro buan an teknologiezhioù.\nStaliañ ur banellerezh divyezhek galleg-brezhoneg war an hentoù tizh meret gant ar stad e Breizh, e-giz ma ‘z eo skrivet er c’henemglev nevez sinet etre ar stad hag ar rannvro. Nac’hañ a ra kement-se an DIRO beket hen gant arguzen al «lennusted» merket en ur c’helc’hlizher eus 1982 (cc 82-31 an 22/03/82). Abaoe fin 2015 e erlec’h an DIRO ar panelloù hent a-hed an N 165 etre An Alre ha Gwened hep doujañ ouzh ar c’henemglev-se. Ar memes tra a c’hoarvezo moarvat en eskemmer nevez savet e Muzilheg. En un doare disheñvel e vez komprenet ar c’helc’hlizher-se e Korsika war a seblant (evit ar c’hemenadennoù elektronek ivez).\nDiorren plas ar brezhoneg dre gomz ha dre skrid en SNCF hag en tiez-post (panellerezh divyezhek klok ha par-ouzh-par). Kenderc’hel a ra an SNCF da welet ar brezhoneg e-giz ur yezh estren e Breizh en desped d’ar c’henemglev lec’h ma ‘z eo skrivet «e fell d’ar rannvro e vefe staliet tamm-ha-tamm gant merourien an aveadurioù ha gant ar c’horvoerien ur banellerezh divyezhek par-ouzh-par». Gortoz a reomp ivez ur respont eus o fers d’al lizher ziwezhañ bet kaset deoc’h ganeomp.\nKenderc’hel da staliañ bep tro ur banellerezh divyezhek klok ha par-ouzh-par war kement savadur nevez savet gant ar rannvro ha rediañ mistri an oberiadur pa vez arc’hantaouet ur raktres gant ar rannvro d’ober gant ar brezhoneg er raktres-se. Sklaer eo n’eus youl ebet gant ar rannvro pa weler eo bet roet 1,3 M€ evit mirdi nevez Pont-Aven padal n’eus tamm brezhoneg ebet er savadur. Divyezhek gallek-saozneg eo koulskoude…Memes-tra a zo c’hoarvezet e mirdi ar bageal en Oriant lec’h ma ‘z eo bet skarzhet ar brezhoneg, erlec’hiet gant an alamaneg e miz mae 2015.\nKreskiñ ar budjed «brezhoneg» evit gellet kas da benn kefridioù diorren DPKS «Ofis publik ar brezhoneg». Ne vez ket doujet gant ar strollegezhioù foran ouzh an endalc’hioù bet kemeret ganto da geñver ar garta «ya d’ar brezhoneg» a fed palioù ar garta ha liveoù da dizhout. Gwelet eo bet kumun Teiz-Noaloù e bro-Gwened o klask dilezel ar garta dre guzh zoken. Koulskoude eo ar garta-se ostilh nemeti ar rannvro evit diorren plas hag implij ar brezhoneg gant strollegezhioù foran all ar vro. Ne vez ket doujet ouzh an divizoù bet kemeret gant ar strollegezhioù foran hervez ar sifroù embannet gant Ofis publik ar brezhoneg: n’eus nemet 28 kumun ha 2 kumuniezh kumunioù a zo bet labelaet d’al live 2 e touez ar 183 kumun ha 13 kumuniezh kumunioù o doa sinet ar garta e 2015. N’eo nemet adalek al live 2 koulskoude e vez graet un tamm striv bennak evit ar brezhoneg. N’eus nemet 2 kumun o deus tizhet al live 3 e Breizh!\nMallus eo ivez diorren ur servij nevez en DPKS evit labourat war an teknologiezhioù nevez (posupl eo treiñ ar ger «keuz» eus ar c’hembraeg d’ar c’horseg da skouer, dre savenn treiñ Google, met pas e brezhoneg. Diskouez a ra kement-se ez eus ur riskl evit ar brezhoneg da vezañ diamzeret war ar skorioù niverel).\nAdmarc’hatañ un danvez ouzhpenn er c’henemglev a zivout an deskadurezh divyezhek evit termeniñ ur pal nevez hag ur steuñv diorren liesvloaziek, sifret ha resisaet hervez ar c’hornioù-bro (gant obererezhioù dre ar munut a vloaz da vloaz) evit digeriñ klasoù divyezhek nevez pe kemm klasoù unyezhek e klasoù divyezhek e-giz ma vez graet gant akademiezh Strasbourg. N’eus ket tu asantiñ ar pal da dizhout 20 000 skoliad e klasoù divyezhek e 2020, da lavaret eo 3% eus bugale an akademiezh nemetken ! Dibabet e oa bet ar pal-se da dizhout e 2010 dija, da vare steuñv kentañ politikerezh yezh ar rannvro e 2004. Diskouez a ra ar sifr-se e chom bout ar rannvro a fed brezhoneg. E Korsika eo bet aozet un deskadurezh divyezhek evit an holl vugale pe dost dindan 7 vloaz dre ur c’henemglev etre ar stad hag ar strollegezh tiriadel. E Euskadi an Hanternoz eo bet diorroet kalz an deskadurezh divyezhek abaoe 2001. Ur c’henemglev ispisial a zo bet sinet d’ar mare-se gant ar stad hag un drederenn eus ar vugale a zesk an euskareg. E Elzas eo bet divizet tremen eus 13% da 25% a skolidi er c’hlasoù divyezhek e 2030, dre ar c’henemglev-stern sinet e miz Meurzh 2015. Poent bras eo en em c’houlenn perak n’eo ket posupl kaout amañ e Breizh ar pezh a vez lakaet e-plas e lec’hioù all e Frañs!\nAozañ ur c’houlzad « Klaskerien ha treizherien soñjoù” hag un tañva da yezhoù ha sevenadurioù Breizh e pep skol publik ar vro e-giz ma vez graet anv er c’henemglev nevez.\nDiorren implij ar brezhoneg en un doare sistematek e Rannvro Breizh en eur zoujañ ouzh implij ar galleg ha kreskiñ ar sammad bloaziek evit souten ar stummadurioù hir e brezhoneg evit tizhout 500 den sikouret adalek 2016.\nDa c’hortoz ho respont e hetomp deoc’h, Aotroù Prezidant Rannvro Breizh, hor gwellañ gourc’hemennoù.\nar strollad Ai’ta !\n« Galv “Stad a zifrae evit ar brezhoneg!”\nSevel klemm a ra an SNCF a-enep strollad Ai’ta ! »


(Adkaset eus Washington, D.C.)\nEvit talvoudegezhioù all an anv Washington, gwelet amañ.\nWashington D.C. eo kêr-benn Stadoù-Unanet Amerika. "D.C." a dalvez kement ha Distrig Columbia (District of Columbia e saozneg), an distrig kevreadel a glot gant kêr Washington. Dont a ra anv ar ger eus hini George Washington, rener brezel ar Reveulzi Amerikan ha kentañ Prezidant ar Stadoù-Unanet.\nE 1800 ez eas en Unaniezh ; A Capital City eo he lesanv saoznek.\nAdtapet diwar « https://br.wikipedia.org/w/index.php?title=Washington_D.C.&oldid=1836128 »\nKemmoù diwezhañ degaset d'ar bajenn-mañ d'an 15 Mae 2019, da 04:46.


Foued Bellali - Breizh ha liesseurted\nLakaet en deus Foued en e soñj e oa ur c'hamera unan eus ar binvioù evit e stourm a-enep an diforc'hidigezhioù. Implijout a ra anezhañ gant Bahar Kimyongür, en arvar da vezañ adkaset da Durkia. Penndudenn ar film Résister n'est pas un crime eo, ur film kenaozet gant Marie-France Collard ha Jérôme Laffont e 2007. Ur film graet evit lakaat sklaer d'an holl an diouer a frankiz a zo en Europa a-bezh.\nDaoust da bep tra e wel Foued an traoù diouzh an tu mat, mont a ra da Varoko, bro e dud, plijout a ra dezhañ stourm evit an divsevenadurezh en e vro c'henidik, Belgia. Mennet eo da vat.\nE film kentañ Rue du nord, a zo ur film graet a-stroll, eme Foued kerkent. «Desket em eus ma-unan gant filmaozerien Laurent Van Lancker ha François Ducat. Goude-se em eus kiet e-pad mizvezhioù war ar frammañ gant ar c'henaozourezed... komprenet em eus ha bremañ e c'houlennan digant frammerien a-vicher !\nPlace Belgique a zo deuet er-maez goude-se e 2006, ur film diwar-benn an divsevenadurezh. Klevet a reer ennañ ur plac'h yaouank o c'hoarzhin goap : diforc'hidigezh yael ? N'hell ket bezañ !\nHa bremañ ? Foued, keodedour belgiat a orin marokan, a zalc'h en he sav, abaoe ouzhpenn dek vloaz, ar gevredigezh 2bouts, evel ma c'hell, da lavarout eo gant nebeut a yalc'hadoù ha gant e wenneien dezhañ. Ar sifr 2 a dalv evit an daou sevenadur, an hini en deus desket abred-tre, gant un tad berber hag ur vamm arabez, e c'helle an divsevenadurezh bezañ ur chañs. Foued a gomz arabeg ouzh e vab ha bep tro e vez stad ennañ pa'z a da Varoko. Met e Belgia eo e vez o stourm.\nE-barzh 2bouts e kas da benn meur a dra, bevaat, stummañ, kelennadurezh ar mediaioù ha stalioù video. Dispenn ar c'hlichedoù o deus an dud diwar-benn an enbroerezh a zo a-bouez-bras, en ur vro a zo doujusoc'h, hervezañ, ouzg gwirioù an enbroidi eget ned eo ar Frañs, met santout a ra mennozhioù an tu dehoù pellañ o kreñvaat abaoe dek vloaz, mennozhioù silet gant strolladoù hengounelour. Sevel a ra start a-enep ar prezegennoù-se graet war vuzul, setu perak ec'h adro ar gaoz da vugale enbroidi e Place Belgique, ur strobad testenioù dastumet e 2006. E 2007 e tizolo Clea (Comité pour le Liberté d'Expression et d'Association) hag ez a da heul Bahar Kimyongür, un Turk yaouank, bepred en arvar eus e vuhez. «Ret e oa filmañ buan, gwalldaolioù an 11 a viz Du o deus startaet al lezennoù. Bahar, ur Belgiad yaouank a orin eus Turkia, a zo diskred warnañ evit bezañ aet a-du gant an DHKPC, na ra nemet disklêriañ gwallerezh gwirioù mab-den e Turkia. En arvar da vezañ kaset d'e vro, lakaet en toull-bac'h meur a wech, ez eo un arouez hollvedel eus ar stourmerien lakaet da dorfedourien er bed a-bezh. Kit war lec'hienn Clea evit ober ho soñj. Ar film-se a zo un ober, un doare stourm en ur vro hag a blij din abalamour d'an degemerusted, evit an doare ma ra war-dro an enbroidi. Daoust ma kav din e starta an traoù, e chom fiziañs ennon hag e welan ar gwirvoud (bezomp realourien, greomp ar pezh a zo dic'hallus, a lavare ar Che).»\nN'eus nemet gwelet e film diwezhañ, kensevenet gant François Pirotte, Cuire ensemble, peurechuet e 2014 goude bezañ filmet e stalioù kegin e-pad daou vloaz. Penaos e c'hell tud eus ar Maghreb, Rusianed, Italianed, Ivoriz ha Belgiz fardañ boued asambles ha dont d'en em anavezout tamm-ha-tamm. Diskoachet e vez pep tra tro-dro d'ar podhouarnioù gant tud diaes o stad, galleg e teskont ivez el lec'hioù-se. « Ur gevredigezh evel-se a blijfe din gwelet, ur bed el lec'h na vo ket tamallet an Arabed vuzulman, hep prezegennoù a gasoni, netra nemet c'hwezh vat o sevel eus ar chidouronoù» eme Foued en un taol-c'hoarzh laouen oc'h echuiñ e gaoz.\nlec'hienn 2bouts e Belgia\nlec'hienn CLEA Titour a-leizh ha difenn Bahar Kimyongür hag ar frankiz da gomz\nLec'hienn Henvroidi ar Republik\nDes livres qui ont compté pour Foued :\nLec'hienn Henvroidi ar Republik de Thierry Jonquet et Boumkœur Boumkoeur gant Rachid Djaïdani, diwar-benn ar vuhez en ur gêrig eus ar bannlev ...\nRue du Nord - 2004\nPlace Belgique - 2006\nRésister n'est pas un crime – avec Marie-France Collard et Jérôme Laffont -2007\nVu des quartiers Schaerbeek – 2012\nLe vent des parents - 2012\nCuire ensemble - 2014\nE Belgia, da gentañ, eo bet gwelet efed an aergelc'h a surentez lakaet e pleustr war-lerc'h «ar brezel a-enep ar sponterezh» goude an 11 a viz Gwengolo 2001. En ur heuliañ ar stourm kaset gant Bahar Kimyongür ha Kuzul ar Frankiz Ezteurel (...)


Pajenn:Almanak Breiz Izel (1872).djvu/44 - Wikimammenn\nPajenn:Almanak Breiz Izel (1872).djvu/44\nANN ALSACE HAG AL LORRAINE\nBROIOU DISTAGET EUZ AR FRANZ GANT AR BREZEL DIVEZA.\nGouzoud a ret holl penos ez eo gwall-droët a eneb d’imp ar brezel diveza. Kollet a meump meur a vill den, lac‘het gant ann enebourienn, pe marvet gant klenved ; eiz ha tregont euz hon departamantjou a zo bet laeret, flastret ha tanet ; eiz milliard, ur bern arc’hant spontuz, hon eûz da baea d’ar roue Guillôm ; — met ar gwassa eo renkout koll ann Alsace hag un darn euz al Lorraine, diou vro ar gaera. Ia, se eo hon gwasa koll, nann kement dre ma em gav bihaneet ar Franz, evel dre ma zo er broiou-se fransijenn vad, pere a vezo breman evel ann Allmanted, pere na garont ket, — pell a-c’hane.\nEvit roï d’ehoc’h gwelloc’h da glewet (comprendre) kement-se, lekeomp (supposons) eman Bro-C’hall en brezel gant Bro-Saoz, hag ez eo bet trec’het Bro-C’hall, hag a renk rei Breiz-Izel d’ar Saozon, el-lec’h ann Alsace ha un darn euz al Lorraine, pere a renk rei breman d’ar Prusianed. Ur prefet saoz a vefe digaset da Gemper, hag unan all da Sant-Briek, maeriou saozon, jendarmed saozon, barnerienn saozon a vefe en pep lec’h ; ho pugale a renkfe dilezel iez ho zadou, ar Brezonek, evit diski ar saoznach, ha beza soudarded en armeou Bro-Saoz, ha marteze zoken em ganna eneb ho bro ger Breiz-Izel ! Petra a lavarfac’h, pôtred Breiz-Izel ? — Me a oar er-vad ez omp, en amzer-ma, re vignoned d’ar Saozon, evit kaout ar brezel gant-he, hag ar pez a lavaran aman na eo nemet evit rei d’ehoc’h gwelloc’h da glewet pegement a dleomp kaout truez euz hon breudeur distaget ouzimp dre nerz.\nHa anaout a ret ann digarez roët gant ar Prusianed evit distaga ann Alsace hag al Lorraine euz Bro-C’hall, pe Franz ? Abalamour, emez-he, ma komzer er broiou-se ur iez hag a zo henvel euz hini ann Allmanted. Ann abek-se (cette raison) na eo ket gwelloc’h eget a vefe hini ar Saozon mar tigwezfe d’ezhe c’hoantaad kemer Breiz-Izel , hep-ken (uniquement) abalamour ma ’z eo henvel hon iez euz hini ar Vretoned, hon breudeur, a zo o chom en ho bro.\nKement-se holl, c’hui hen gwel mad, a zo ur gaou braz, hag un dra eneb ar wirionez (la justice). Ar Prusianed ho d-euz c’hoantêt\nAdtapet diwar « https://br.wikisource.org/w/index.php?title=Pajenn:Almanak_Breiz_Izel_(1872).djvu/44&oldid=118981 »\nKemmoù diwezhañ degaset d'ar bajenn-mañ d'an 9 Eos 2018, da 06:42.


Wikipedia:Kumuniezh/An davarn/sizhunvezh 16, bloaz 2010 - Wikipedia\nWikipedia:Kumuniezh/An davarn/sizhunvezh 16, bloaz 2010\n1 19/04/2010 — 25/04/2010\n1.1 i pe get?\n1.2 Evit abegoù\n1.3 Ploubêr hag he skol divyezhek\n1.5 War hor pouezig\n1.7 Paol Aorelian\n1.8 Nathalia Dill\n19/04/2010 — 25/04/2010\nSkrivañ un dra bennak er c'hwezekvet sizhun eus 2010 | An davarn | sizhun a-raok — sizhun war-lerc'h\ni pe get?[kemmañ ar vammenn]\n[] ha [] --Ex-Smith 17 Ebr 2010 da 20:08 (UTC)--Trec'hlid mitonet 18 Ebr 2010 da 16:14 (UTC)[respont]\nAn dibennoù en -a a ra o liester en -où (nemet loaioù).\nTrugarekaat. --Ex-Smith 18 Ebr 2010 da 21:02 (UTC)[respont]\nEvit abegoù[kemmañ ar vammenn]\nE-touez an troioù-lavar modern (fall d'am meno) o deus kemeret lec'h troiennoù kozh (mat d'am meno) emañ homañ (kavet ganin er pennad Oded) : evit abegoù politikel. Kinnig a ran distreiñ da droiennoù brezhonekoc'h : en abeg d'ar politikerezh, abalamour d'ar politikerezh pe da abegoù politikel (un tamm re bonner), dre abeg politikel ... Met marteze e c'haller kavout traoù all.\nPa glasker "evit abegoù" gant [] e kaver peadra da naetaat.\nBianchi-Bihan 19 Ebr 2010 da 09:03 (UTC)[respont]\nPloubêr hag he skol divyezhek[kemmañ ar vammenn]\nSkrivet eo ez eus ur skol divyezhek eno. Marteze. Kaoz eus se zo bet e lec'h all c'hoazh: neuze e vefe divyezhek an holl glasoù, rak n'eo ket divyezhek ar skol war zigarez ur c'hlas divyezhek hepken. Ur skol gristen pe gatolik eo ar skol-se? Klevet em eus ivez e vije paouezet gant ar brezhonek er skol gatolik. Honnezh an hini eo? N'eo ket sklaer a-walc'h eta ar c'heleier skignet er pennadoù db ar c'helenn divyezhek. Bianchi-Bihan 19 Ebr 2010 da 17:57 (UTC)[respont]\nKredet em eus kompren ne oa ket skolioù (prevez pe bublik) divyezhek, nemet klasoù divyezhek enno. Marteze e fazian. --Ex-Smith 19 Ebr 2010 da 18:17 (UTC)[respont]\nAr fazi zo gant an hini a vesk skol ha klas hag a ya da skignañ sifroù hep reiñ ster dezho. Bianchi-Bihan 20 Ebr 2010 da 03:06 (UTC)[respont]\nN'in ket da lenn an holl bennadoù all, met kavout a ra din, penegwir e skriver hag e lavarer kembraeg hag hebraeg (pe hebreeg) ha ketchwaeg (dre chañs n'em eus ket kavet ketchweg) e rankfe bezañ potigwaraeg, omagwaeg, kokomaeg. Bianchi-Bihan 20 Ebr 2010 da 17:37 (UTC)[respont]\nWar hor pouezig[kemmañ ar vammenn]\nWar hor pouezig war-du 33 000 pennad. --Ex-Smith 20 Ebr 2010 da 17:53 (UTC)[respont]\n33 333 pennad zoken.--Gwendal 20 Ebr 2010 da 18:01 (UTC)[respont]\nDale zo ganin neuze. --Ex-Smith 20 Ebr 2010 da 18:06 (UTC)[respont]\n33001 ganin. Ec'h an d'ober daou pe dri all; Bianchi-Bihan 20 Ebr 2010 da 18:07 (UTC)[respont]\n33 002 amañ.--Ex-Smith 20 Ebr 2010 da 18:16 (UTC)[respont]\n33007. Exu vit poent. Bianchi-Bihan 20 Ebr 2010 da 18:22 (UTC)[respont]\nBrav, brav eo an disoc'h. Tremen an 33 000 a zo plijus. --Y-M D (kaozeal) 20 Ebr 2010 da 18:29 (UTC)[respont]\nMa vije kenurzhiet mat an traoù e c'hallfemp tremen eus 52vet da 50vet dindan ur miz. Bianchi-Bihan 21 Ebr 2010 da 04:02 (UTC)[respont]\nDa lavaret eo ? Penaos 'ta bezañ kenurzhiet mat ? Ar wiki hag a zo en 51añ plas en deus 37 949 pennad, se 'ra ur sapre diforc'h ganeomp memestra. --Y-M D (kaozeal) 21 Ebr 2010 da 09:19 (UTC)[respont]\nPenaos? Evel am eus graet gant pennadoù Pernambuco. Ezhomm zo d'ober 100 pennad bemdez etrezomp holl e-pad 50 deiz, pezh a ra 10 pennad bemdez evit 10 den. Tud zo a oar ober kemend-all : ar re o deus graet dija. Ur wech em eus graet 100 ma-unan en un deiz. Bianchi-Bihan 21 Ebr 2010 da 10:13 (UTC)[respont]\nYa gwir eo. Marteze ne vi ket a-du ganin war ar pezh a lavarin da-heul. Me gav n'eo ket tout sevel pennadoù, ne lavaran ket ez eo didalvoud an niver a pennadoù savet, met ret eo e vefe un tamm talvoudegezh ganto. Da betra kaout 100 000 pennad ul linenn bep tro hepken, e lec'h ma ne vez desket seurt ? A-du evit kaout un toullad pennadoù, met gant trawalc'h a zanvez. Hag un toullad pennadoù hag a zo bet savet amañ dija a vez diglok a-walc'h. --Y-M D (kaozeal) 21 Ebr 2010 da 12:57 (UTC)[respont]\nA-du betek ur poent, met pelloc'h eget ar poent-se n'in ket: ur varnadenn dre vras eo, ha mat e vez sellout ouzh an traoù a dostoc'h.\nPa welan pennadoù zo e saozneg pe kembraeg pe galleg db kumunioù zo eus Brazil pe ur vro all e lavaran e c'hallomp ober kemend-all aes.\nBoulc'hañ ur pennad a ranker ober a-raok echuiñ anezhañ.\nNetra ne vir ouzh den mont da hiraat ur pennad ma kav dezhañ ez eus ezhomm. N'eo ket a-walc'h barn ur pennad ha lavarout eo diglok, se zo aes, n'eus nemet gwellaat anezhañ goude, se zo diaesoc'h.\nUr pennad db ur gumun eus Brazil ma lavarer e pe stad emañ, gant ur gartenn ouzhpenn hag un displegadur brezhonek dindani, gant liammoù dereat, e brezhoneg yac'h (pezh na gaver en holl bennadoù), n'eo ket ken fall-se, ha n'eo ket bet graet gwech ebet e brezhoneg.\nMet a-du e vin ganit : pezh n'eo ket fall n'eo ket mat a-walc'h c'hoazh. Bianchi-Bihan 21 Ebr 2010 da 17:46 (UTC)[respont]\nEvidon-me n'eo ket trawalc'h sevel pennadoù nevez na vint lennet nemet nebeut a wechoù. Ma'z eus amzer da dremen o vefe koulz gwellaat reoù a zo dija. Gant ar brezhoneg emañ unan eus an "donderioù" disterañ (depth)  (bann dehou), da lavaret eo al labour, ar cheñchamantoù war pep pennad. Kemeromp da skouer broioù 'zo evel Hungaria pe Portugal, gwall skort int. Pennadoù a-bouez int, pe e tlefent bezañ da vihanañ. Kalz talvoudusoc'h (istor, arz, kegin...) evit nep brezhoneger eget kumunioù eus Brazil, lakaomp.--Trec'hlid mitonet 21 Ebr 2010 da 20:54 (UTC)[respont]\nD'am soñj e tigorer ur gaoz all amañ. Pep hini a lenn ar pennadoù nevez a blij dezhañ, ha me a lenn ar re db an an arz, an istor, hag an douaroniezh ha ne sellan ket ouzh ar sonerezh stadunanat pe ar manga a blij da lod all. Pep hini a skriv db ar pezh a blij dezhañ, me a blij Brazil din (douaroniezh, istor hag all) ha marteze on an hini nemetañ, met diouzh gwelout, Portugal pe Hungaria ne blijont da zen ebet. Ne gredan ket e vije lennet kalz wikipedia gant ar vrezhonegerien, ha sur on n'eo ket ar pennadoù hir a lennont ar muiañ, pe neuze e rafent amañ pezh na reont ket gant al levrioù. Koulskoude e vin a-du ganit war ur poent : traoù zo hag a zo pouezusoc'h eget re all (met n'on ket sur ez eo ar memes re gant pep hini). En tier-embann ez eus renerien evit urzhiañ ha kenurzhiañ, amañ n'eus ket, gant se n'haller ket kenurzhiañ kalz a dra. Met pa vo prest an holl da labourat war Hungaria e kemerin perzh evelto. Bianchi-Bihan 22 Ebr 2010 da 04:04 (UTC)[respont]\nNe vez ket lennet kalz pennadoù Wikipedia brezhonek gant an dud, a-du, met perak dont da lenn pennadoù n'eus ket outo, pe tost netra e-barzh ? Me gav din e lenner pennadoù hir pa vezer dedennet gant a tem (ha pa 'z eus traoù da lenn ha da zeskiñ). Reiñ a rin skouer ur pennad bet savet ganin evit ma ne vefe feuket den. Perak e chomfe tud da lenn ar pennad Anakin Skywalker, pa 'vezont kalz klokoc'h e saozneg, galleg, kastilhaneg, pe c'hoazh alamaneg ? Hag e-mod-se eo evit un toullad pennadoù. Ha n'eo ket Wikipedia ur geriadurig, met un holloueziadur, d.l.e gant pennadoù bras ha klok (pa 'vez danvez). Dre-se neuze ne welan ket perak eo dedennus kaout miliadoù a pennadoù hag a zo kazi goullo, kavout a ran gweloc'h kaout nebeutoc'h, met gant muioc'h a zanvez.\nGoude ar c'henurzhiañ war an temoù a zo un afer all, met aze e kavan ez eus ur preder talvoudus all da gaout marteze. Fin n'eo nemet va ali. A galon--Y-M D (kaozeal) 22 Ebr 2010 da 20:54 (UTC)[respont]\nLavaret em eus ar pep pouezusañ, ne rin nemet adlavarout ken moarvat. Wikipedia zo pezh a lakaomp e-barzh: pennadoù berr ha hir. Ha berr e vezont a-raok bezañ hir, e saozneg evel e brezhoneg. Ha hir pa vezont hiraet. Neb a gav treut ar pennadoù amañ a c'hall magañ anezho pa gar.\nMarteze e fell da lod e vije ken hir ar pennadoù evel er wikioù brasañ: ne vo ket tu biken, rak biken ne vo kement a vrezhonegerien evel a saoznegerien, nag italianegerien zoken, o labourat. Souezhus e kavan hor bije kement a lañs war ar wiki kembraek, a anavezan un tammig, rak eno n'eo ket nec'het an dud gant berr pe hir. Mat e vije derc'hel kont eus istor hon yezh ivez: biskoazh n'eus bet kaoz e brezhoneg eus kemend a draoù evel amañ a gav din. Ra vin dislavaret ma laran gaou. Brav eo gwelout un nebeud linennoù war ur gumun eus Bro-C'hall pe Euskal Herria : ne oa ket bet graet a-raok. Ma fell d'an den kavout pennadoù hir e oar pelec'h mont da glask. Ma fell dezhañ lenn brezhoneg (se a c'hoarvez) eo amañ, ha me garfe e vefe brezhoneg mat. Pezh a glasko Yann Vrezhonek d'am meno n'eo ket pennadoù hir da gentañ, met brezhoneg yac'h ha plijus. Gwelloc'h e kavan ul Larousse bihan brezhonek difazi a lennin dre vras eget un nebeud pennadoù hir db danvezioù ha n'on ket nec'het ganto tamm ebet ha ne lennin biken (Pokemon lakaomp). Ha ma Larousse bihan-me n'eo ket goullo, leun a c'hallek yac'h eo, ha difazi eo ivez. Bianchi-Bihan 23 Ebr 2010 da 02:29 (UTC)[respont]\nN'eo ket va doare da welet an traoù, ne briziomp ket an traoù er memes doare. --Y-M D (kaozeal) 24 Ebr 2010 da 21:49 (UTC)[respont]\nMeur a ali zo er bed:\nLod a blij, lod all ne reont ket,\nHag evel-se e vo bepred.\n(Furnez ar bobl)\nBianchi-Bihan 25 Ebr 2010 da 16:45 (UTC)[respont]\nAli Baba en o zouez.--Gwendal 25 Ebr 2010 da 16:50 (UTC)[respont]\nUn Ali all a anavezan, Ali Bidaut, kamarad da Sigmund Freud. Bianchi-Bihan 25 Ebr 2010 da 16:55 (UTC)[respont]\nEvel-just ez eus selloù disheñvel. Ha fent a zo ivez n'eo ket fall . --Y-M D (kaozeal) 25 Ebr 2010 da 19:07 (UTC)[respont]\nha... meur a Alis zo e bed ar Marzoù  --Matilin 26 Ebr 2010 da 20:16 (UTC)[respont]\nDoare-skrivañ[kemmañ ar vammenn]\nKinniget en deus Bianchi e vefe kemmet un tamm an doare da skrivañ anv sizhunvezhioù an davarn. Er mare-mañ e vez graet gant Wikipedia:Kumuniezh/An davarn/sizhunvezh 15 bloaz 2010, kinnig a ra e vefe ouzhpennet ur virgulenn en titl evit dispartiañ an traoù. Dont a rafe da vezañ Wikipedia:Kumuniezh/An davarn/sizhunvezh 15, bloaz 2010. Petra eo soñj ar re all ? --Y-M D (kaozeal) 20 Ebr 2010 da 18:29 (UTC)[respont]\nHeñvel eo din.--Gwendal 20 Ebr 2010 da 18:32 (UTC)[respont]\nSetu un afer a-bouez. Goulenn a ran ma vefe votet.--Trec'hlid mitonet 20 Ebr 2010 da 19:34 (UTC)[respont]\nPaol Aorelian[kemmañ ar vammenn]\nAfer a bouez all: piv a oar penaos kemmañ anv ar pennad Paol Aurelian (fazi abaoe bloavezhioù) evit ma teuy a-benn ar fin da vout Paol Aorelian. Trugarekaat. Bianchi-Bihan 22 Ebr 2010 da 05:22 (UTC) Kavet un tu: chom a ra da ziverkañ ar pennad en anv fall. Bianchi-Bihan 22 Ebr 2010 da 05:22 (UTC)[respont]\nDiverket Paul Aurelian. --Ex-Smith 22 Ebr 2010 da 07:14 (UTC)[respont]\nTrugarekaat. Bianchi-Bihan 23 Ebr 2010 da 01:54 (UTC)[respont]\nNathalia Dill[kemmañ ar vammenn]\nTud zo a blij dezho mont da vrudañ o mignoned en holl wikioù. Goulenn a ran ma vo distujet ar pennad-maén evel re an holl aktourien pe aktored peurdianav dre amañ. Bianchi-Bihan 25 Ebr 2010 da 17:01 (UTC)[respont]\nAdtapet diwar « https://br.wikipedia.org/w/index.php?title=Wikipedia:Kumuniezh/An_davarn/sizhunvezh_16,_bloaz_2010&oldid=771481 »\nKemmoù diwezhañ degaset d'ar bajenn-mañ d'an 19 Gou 2010, da 10:57.


Mevel ar gosker - Pierre Jakez Hélias\nMevel ar gosker\nYann Gonan.E Bro-Leon e vije bet greet eur Julod anezañ. Amañ er Vro-Vigoudenn ez eo Yann an Aotrou. Diou verh a zo dezañ, Maria ha God, en oad da fortunia. Biken avad, brein m'eo gand ar brasentez, ne houzañvo an ozah kaoud da vab-kaer eun den a lakfe anezañ da goll e reñk. Kentoh, emezañ, gweled e gant devez-arad douar koueza e fraost. Ha padal, eun abardaez nemetken a vo trawalh evid diskar a-grenn lorhentez an den, beteg zoken ouz e weled kinnig unan euz e verhed d'e vevel braz, Jakez Mazo.\n22 € Acheter\tD'un autre monde\n30 € Acheter\tImages De Bretagne\n11,43 € Acheter\tCoiffes Et Costumes\n7,70 € Acheter\tLe cheval d'orgueil\n28,50 € Acheter\tVent de soleil\n22 € Acheter\tFiche détaillée de "Mevel ar gosker"\nFiche détaillée de "Mevel ar gosker"\nYann Gonan.E Bro-Leon e vije bet greet eur Julod anezañ. Amañ er Vro-Vigoudenn ez eo Yann an Aotrou. Diou verh a zo dezañ, Maria ha God, en oad da fortunia. Biken avad, brein m'eo gand ar brasentez, ne houzañvo an ozah kaoud da vab-kaer eun den a lakfe anezañ da goll e reñk. Kentoh, emezañ, gweled e gant devez-arad douar koueza e fraost. Ha padal, eun abardaez nemetken a vo trawalh evid diskar a-grenn lorhentez an den, beteg zoken ouz e weled kinnig unan euz e verhed d'e vevel braz, Jakez Mazo.Penaoz ha perag ? Setu ar pez ma tispleg Mevel Ar Gosker, ar brudeta euz peziou-c'hoari Per-Jakez Helias.


Burtul - Wikipedia\nBurtul er "The Beach Girls and the C'heñlc'h Monster Festival"\nFedia Le Grill\nBurtul a oa ur strollad sonerezh doare stoner a orin eus Tregon, e Breizh. Savet e oa ar strollad gant ar vreudeur Alexandre ha Quentin Alberts, asambles gant o c'hamalad Fedia Le Grill. Krouet eo bet ar strollad e 2010 hag embannet eo bet an disparti e 2013 war pajenn Facebook ar strollad.\nAnavezet eo Burtul evit kinnig komzoù e brezhoneg troet war an hudur hag an darempredoù revel gant un dudenn anvet Mari-Jo. Abadennoù dic'hortoz ha diroll a veze kinniget ganto ivez. Alies e veze stlapet boued war an arvesterien pe al leurenn gant Alexandre (pesk, pastekez pe boued chas zoken).\nDeuet eo Burtul da vezañ anavezet a-drugarez d'ar sonadeg en Taol-Lañs 2011, lec'h m'eo bet tapet priz ar publik ganto, ha d'an C'heñlc'h fest 2011 (a vo anvet The Beach Girls and the c'heñlc'h monster festival evit an doareoù 2012 ha 2013), aozet gant an izili o-unan ha mignoned dezho. Distroet int da seniñ evit an Taol-Lañs 2012, ha tapet eo bet priz ar juri ganto, ar pezh en deus lakaet anezho da seniñ war leurenn Gwernig an Erer Kozh.\nEmbannet eo bet un EP e 2013, anvet Beuzet er Chug Pesk. Gwerzhet eo bet war ar genrouedad hag en abadenn harpañ ar Beach Girl and the c'heñlc'h monster festival, c'hoarvezhet e Brest e miz Meurzh er memes bloavezh.\nD'ar Merc'her 17 a viz Gouere 2013 eo bet embannet e oa echu gant ar strollad war o fajenn Facebook, hep reiñ abeg ebet.\nAlexandre Alberts - Kan pennañ ha gitar\nQuentin Alberts - Gitar boud\nFedia Le Grill - Taboulinoù\nBeuzet er Chug Pesk (EP)(2013)\nPajenn facebook Burtul\nPajenn facebook The beach girls and the C'heñlc'h monster\nBandcamp ar strollad\nAdtapet diwar « https://br.wikipedia.org/w/index.php?title=Burtul&oldid=1854573 »\nStrolladoù sonerezh stoner\nStrolladoù sonerezh metal e brezhoneg\nStrolladoù sonerezh e brezhoneg


Ar Vourc'h-Wenn - Wikipedia\nTi-kêr ha mediaoueg.\n3 568 ann. (2017)\n48° 30′ 01″ Norzh\n4° 30′ 13″ Kornôg / 48.500278, -4.503611\nAr Vourc'h-Wenn, pe Bourc'h-Wenn, a zo ur gumun eus Bro-Leon e kanton Plabenneg, e departamant Penn-ar-Bed, e gwalarn Breizh.\n2.2 Ya d'ar Brezhoneg\n3.2.1 Eil Brezel-bed\nBourc'hwenniz (ha Bourc'hwentiz), pe Bourc'hiz-Wenn, a vez graet eus annezidi ar Vourc'h-Wenn e brezhoneg.\nD'an 8 a viz Gouere 2010 e oa bet votet live 2 ar garta Ya d'ar brezhoneg gant kuzul-kêr ar gumun.\nDekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant daou gure, Kerviou ha François Richou .\nD'ar 1añ a viz Ebrel 1941 e kouezhas un nijerez Hampden marilhet X3129 ha kodet KX-? eus 144th Squadron ar Royal Air Force (aerlu ar Rouantelezh-Unanet) er Vourc'h-Wenn; lazhet e voe tri nijour, douaret e voent e bered kumun Lanniliz; un nijour all a voe tapet gant an Alamaned; er memes devezh e kouezhas un nijerez Junkers Ju 88 A (marilhet WNr 1236) eus an aerlu alaman (Luftwaffe) er gumun .\nUn nijerez Me 109 E-7 (marilhet WNr 6457 ) « 12 melen » eus an aerlu alaman (Luftwaffe) a gouezhas er gumun d'ar 24 a viz Gouhere 1941, mervel ar reas an nijour, douaret eo e Plouzeniel .\nD'an 20 a viz Meurzh 1944 e kouezhas ur c'harr-nij P-51B-5-NA (marilhet 43-6316, 4vet FG, 335vet FS) eus aerlu SUA (United States Army Air Forces) er Vourc'h-Wenn, e leviour a zeuas a-benn da achap .\n1886 1912 Armand de Riverieux\n1919 1929 Georges de Riverieux\nAlain de Kergariou\nBertrand de Kergariou\n1983 2008 Gilles Falc'hun\n2008 2014 Jean-Paul Berthouloux\n2014 → bremañ Bernard Gibergues UMP Kuzulier-departamant (abaoe 2015)\nAr chaloni Falc'hun, kelenner skol-veur war ar brezhoneg.\nSavoia La Balme-de-Sillingy a-gevret gant Koz-Meal\n(br) ar Vourc'h-Wenn war lec'hienn Geobreizh\n↑ Mikael Madeg, Renabl anoiou parrezioù Bro-Leon hag o distagadur, Ar skol vrezoneg, 2000, p.220\n↑ Mikael Madeg, Renabl anoiou parrezioù Bro-Leon hag o distagadur, Ar skol vrezoneg, 2000, p.220; Nouvel Atlas Linguistique de Basse Bretagne, J. Le Du, kartenn 005\nAdtapet diwar « https://br.wikipedia.org/w/index.php?title=Ar_Vourc%27h-Wenn&oldid=1858002 »\nDernière modification le 3 Kzu 2019, à 14:01\nKemmoù diwezhañ degaset d'ar bajenn-mañ d'an 3 Kzu 2019, da 14:01.


Laorañs - Wikipedia\nLaorañs zo un anv-badez brezhonek a orin latin ha roet d'ar baotred.\n4.2 Tud all\nDont a ra eus an anv latin Laurentius, a zeu eus laurus (lore), ha talvout a ra "an hini a zoug al lore", da lavarout eo "an hini zo trec'h", pa ouzer e veze gwisket penn ar varzhed hag ar jeneraled gant lore war-lerc'h un trec'h. Da c'houde e voe arouez trec'h ar relijion nevez war ar baganelezh, evel sant Laorañs, merzher hag a voe poazhet war ur c'hrilh en IIIe kantved. Meneget eo an anv e geriadur Gregor Rostren.\nLaorañsa evit ar merc'hed.\nalamaneg : Lorenz, Laurenz.\ngalleg: Laurent. Hag an anvioù merc'hed Laura, Laure, Lauriane, Laurence, Laurette.\nsaozneg : Lawrence, Laurence. Hag an anvioù merc'hed Laura, Laureen,\nitalianeg : Lorenzo, deuet da vout diouzh ar c'hiz e Bro-C'hall er bloavezhioù 2000 dindan ar stumm Enzo.\nmanaveg : Laurys\nokitaneg : Laurenç\ntchekeg : Vavřinec\nkorseg : Larenzu\nMeur a sant Laorañs zo bet:\nLaorañs Roma, diagon ha merzher, lidet d'an 10 a viz Eost;\nevit ar re all gwelout Laorañs (sant)\nLaorañs (pab), div wech pab, en 488 hag eus 501 betek 505 ;\nLaorañs Motrot, skolaer ha skrivagner brezhonek\nFrañsez Laorañs, soudard fuzuilhet\nPierre Laurent, (1904-2002) emsaver\nDonatien Laurent, e vab, (1935-), gwerinoniour breizhat\nJacques Laurent (1919-2000), skrivagner gallek\nD. H. Lawrence, skrivagner saoz\nT. E. Lawrence, soudard saoz ha skrivagner, anavezet ivez evel "Laorañs Arabia" pe "Lawrence Arabia".\nKonrad Lorenz, bevoniour aostrian.\nYves Saint-Laurent, kemener gall.\nMeur a Sant-Laorañs zo e Breizh\nStêr Sant-Laorañs eo anv stêr veur Kanada, anvet Saint Lawrence River gant ar saoznegerien ha Fleuve Saint-Laurent gant ar c'hallegerien.\nUr gêr zo anvet Laurent e SUA, e Su-Dakota.\nMeur a gêr zo anvet Lawrence er bed saoznek:\nLawrence, Kansas, an hini bobletañ\nAdtapet diwar « https://br.wikipedia.org/w/index.php?title=Laorañs&oldid=1855591 »


Keleier » Niverenn 645 * 27 / 10 / 2017\nStumdi : Aesoc’h labourat\nDilojet he deus ar greizenn stummañ Stumdi war-zu kreizenn Theo Le Borgne, e Landerne atav. Re vihan e oa deuet maner Keranden evito, ha dreist-holl evit ar melestradur, dindan an toennoù. Ne oa let aes kennebeut parkañ ar c’hirri. Adalek an distro-skol e c’hellont tennañ...\nTerra Inn : ar stal e...\nTost daou vloaz ‘zo eo bet krouet ar stal enlinenn Terra Inn. Ne werzhont nemet produioù a galite, artizanel, ha c’hoazh reoù graet o toujañ ouzh an endro. E-pad pell en deus labouret Christian Lignier evel sterniad e embregerezhioù bras. E-pad 18 vloaz e oa...\nAr pennad-mañ a vo skignet bep sizhun e-pad 30 sizhunvezh. Ar re o dije c’hoant gouzout hiroc’h a lenno “40 vloaz Diwan, ur skol e brezhoneg”, en galleg embannet gant Yoran Embanner. Adperc’hennañ ar brezhoneg dre ar skol ? « An niver a vrezhonegerien o vont diwar wel : peadra...


Hemingway, e 1923\nErnest Miller Hemingway, ganet d'an 21 a viz Gouere 1899 en Oak Park en Illinois hag aet d'an anaon d'an 2 a viz Gouere 1961 e Ketchum, en Idaho, a oa ur romantour hag un danevellour amerikan, bet resevet gantañ Priz Nobel al lennegezh e 1954.\n1.2 Brezel Bed kentañ\n1.3 Romantoù kentañ hag oberennoù abred\n3 Filmoù diwar e oberennoù\n4 Oberennoù troet e brezhoneg\nErnest Hemingway, e 1900\nLec'h ma oa ganet Hemingway en Oak Park. Poltred eus 2008.\nErnest Miller Hemingway a oa bet ganet e d'ar 21 a viz Gouere 1899 en Oak Park, ur banlev eus Chicago, en Illinois. Hemingway a oa ar c'hentañ mab hag an eil bugel eus Clarence Edmonds "Doc Ed" Hemingway, ur mezeg diwar ar maez, ha Grace Hall Hemingway. Tad Hemingway a oa o c'hortoz ganedigezh Ernest hag e c'hwezhas en ur c'horn-boud dirak e di da reiñ da c'hoût d'an amezeien e oa bet ganet ur mab dezhañ ha d'a wreg. Edo an Hemingwayed o chom en un ti viktorian a c'hwec'h kambr savet gant tad-kozh Ernest a-berzh mamm, Ernest Miller Hall, un divroad saoz hag ur soudard kozh eus Brezel diabarzh a oa o vevañ gant ar familh.\nMamm Hemingway a oa bet fellet dezhi labourat en opera hag e c'houneze e vuhez o reiñ kentelioù kan ha sonerezh. Aotrouniek e oa ha relijius en un doare strizh, diwar skouer buhezegezh protestant strizh Oak Park, he doa, da lâras Hemingway diwezhatoc'h "straedoù ledan ha speredoù strizh". Fellout a rae d'he mamm kaout gevelled, ha, pa ne oa ket c'hoarvezet, e wiskas Ernest yaouank hag he c'hoar Marcelline (18 miz koshoc'h) gant dilhad heñvel hag e lakaas fichañ o blev er memes doare. Derc'hel a reas da lavaret e oa gevell an daou vugel. Lod eus ar buhezskrivourien o deus lavaret e veze graet "Ernestine" eus Ernest Hemingway en e yaouankiz zoken, met bugale val ha krouadurien ar rummadoù viktorian etre a veze gwisket alies evel ar merc'hed. Kalz dodennoù en oberennoù Hemingway a bouez war darempredoù a zistruj zo etre paotred ha merc'hed er c'houbladoù (s.o. Hills Like White Elephants), en euredoù (s.o. Now I Lay Me, The Short Happy Life of Francis Macomber), hag e-touez ar pep brasañ eus an darempredoù etre gwazed ha merc'hed (s.o. The Sun Also Rises). Ouzhpen-se, lod eus e bezhioù-c'hoari dalif zo enne un doare displann da ziskouez roll ar reizhoù. Koulskoude n'eus bet prouet liamm ebet etre deskrivadurioù an darempredoù-se gant Hemingway hag e yaouankiz tener.\nTra ma felle d'e vamm e plijfe ar sonerezh d'he mab, Hemingway a dommaas ouzh hobbioù e dad : jiboesat, pesketa ha kampiñ er c'hoadoù ha war lez al lennoù e norzh ar Michigan. Perc'henn e oa an tiegezh war un ti anvet Windemere e-kichen al lenn Walloon hag a yae alies di da chom da goulz an hañv. An amzer tremenet evel se en e yaouankiz, e darempred tost gant an natur, a roas da Hemingway karantez, e vuhez pad, evit an avanturioù en natur hag evit bevañ e lec'hioù pell ha digenvez.\nStudiañ a reas Hemingway en "Oak Park and River Forest High School" eus miz Gwengolo 1913 betek miz Even 1917. Barrek-kenañ e oa both academically and athletically. Boksiñ a rae, c'hoari a rae ar mell-droad amerikan, ha donezonet-kenañ e oa er c'hentelioù saozneg. Prenañ a reas skiant da gentañ o skrivañ evit Trapeze ha Tabula (Kazetenn ar skol ha levr ar bloaz) en e vloavezh kentañ, ha goude se evel embanner e-doug e vloavezh senior. A-wezhioù e skrive dindan an anv-pluenn "Ring Lardner, Jr.", un taol-lagad d'e haroz lennegel Ring Lardner.\nGoude se e felle dezhañ mont d'ar skol-veur. E-lec'h an dra-se, da driwec'h vloaz, e krogas e espet skrivañ evel kazetenner evit The Kansas City Star. Daoust ma oa bet o labourat evit ar gazetenn 6 miz hepken (miz Here 1917-miz Ebrel 1918), e implijas holl e vuhez kuzulioù ar Star' evel diazez e zoare da skrivañ : "Implijout frazennoù berr. Implijout rannbennadoù kentañ berr. implijout saozneg yac'h. Bezañ yaus, n'eo ket nac'hus." En enor da gantved deiz-ha-bloaz ganedigezh Hemingway (1899), The Star a anvas Hemingway e gazetenner kentañ eus ar c'hant vloaz tremen.\nBrezel Bed kentañ[kemmañ | kemmañ ar vammenn]\nErnest Hemingway en e lifre eus ar Brezel Bed Kentañ\nHemingway a zilezas e labour kazetenner goude un nebeud mizioù hepken, en desped da youl e dad, hag a glaskas mont en arme evit kemer perzh er Brezel Bed Kentañ. C'hwitañ a reas bizitadenn ar mezeg abalamour d'e zaoulagad, ha lakaat a reas neuze e anv er Groaz ruz. War an hent etrezek an talbenn en Italia e reas un ehan e Pariz, a veze bombezet dibaouez gant kanolioù an Alamaned. E-lec'h chom e surentez en e ostaliri, an Hotel Florida, e klaskas Hemingway mont an tostañ a c'halle d'an emgannoù.\nNebeut amzer goude bezañ degouezhet war an talbenn italian e reas Hemingway anaoudegezh gant feulster ar brezel. An devezh kentañ e tarzhas ul labouradeg pourvezioù-brezel e-kichen Milano. Ret e oa da Hemingway mont da zastum dilerc'hioù ar c'horfoù, korfoù merc'hed dreist-holl. Strafuilhet-kenañ e oa bet gant ar gejadenn gentañ-se gant ar marv.\nAr soudarded a gejas gante da-c'houde ne skañvjont ket e euzh. Unan anezhe, Eric Dorman-Smith, a zibunas da Hemingway unan eus gwerzennoù Herri IV gant Shakespeare : "Dre ma le, ne ran ket forzh ; un den ne c'hall mervel ken ur wezh ; ur marv a zleomp da Zoue ... ha ra c'hoarvezo e-giz ma tigouezho, hemañ hag a varv ar bloaz-mañ zo kuitez ar bloaz goude, (Hemingway, diouzh e du, a venegas ar werzenn-se e The Short Happy Life of Francis Macomber, unan eus e istorioù berr brudet a c'hoarvez en Afrika). Da Hemingway, en doa lavaret d'ur soudard un dro bennak, "troppo vecchio oc'h evit ar brezel-se.", e respontas ar gwaz 50 vloaz : "Gallout a ran mervel kenkoulz ha kement gwaz.".\nD'an 8 a viz Even 1918 e oa gloazet Hemingway pa oa o kas boued d'ar soudarded, ar pezh a lakaas un termen d'e espet evel bleiner ambulañs. Tizhet e oa gant ur vombezenn tennet gant ur mortez klazioù a lezas skolpennoù en e zivesker. Gloazet e oa daou eus e gamaraded ivez ha lazhet e oa unan all. Gloazet e oa ur wezh all gant gant un tenn mindrailherez e-keit ha ma oa o klask kas unan eus ar gamaraded-se en a-dreñv. Nebeut amzer goude e oa roet dezhañ ar medaglia d'argento (medalenn arc'hant) digant ar gouarnamant italian dre m'en doa kaset ur soudard italian gloazet e surentez en desped d'e c'hloazadennoù.\nLabourat a reas Hemingway goude se en un ospital renet gant ar Groaz ruz amerikan e Milano. Dre ma oa nebeut a dra d'ober evit en em ziduiñ e eve kalz hag alies ha lenn a rae ar c'hazetennoù evit tremen an amzer. Anaoudegezh a reas eno gant Agnes von Kurowsky, a orin eus Washington, D.C., unan eus an 18 klañvdiourez a rae war-dro pep a strollad pevar c'hlañvour, a oa c'hwec'h vloaz koshoc'h. Kouezhañ a reas Hemingway e karantez ganti, met ne badas ket o darempred goude e zistro d'ar Stadoù-Unanet. E-lec'h distreiñ er Stadoù-Unanet da-heul Hemingway, evel ma oa raktreset da gentañ, e chomas gant un ofiser italian. Lezel a reas an darvoud-se ur merk war e bsiche ne zeuas ket a-benn da zilemel morse hag a bourchasas dezhañ awen ha danvez evit unan eus e romantoù kentañ, A Farewell to Arms. Ar c'hentañ istor diazezet war an eñvorennoù-se gant Hemingway, "A Very Short Story," a oa embannet e 1925. Diwezhatoc'h en e vuhez, Hemingway a hevelebekaas muioc'h c'hoazh ouzh tudenn ar romant, o tisklêriañ (e gaou) e oa deuet da vezañ Letanant en arme italian hag en doa kemeret perzh e tri emgann.\nRomantoù kentañ hag oberennoù abred[kemmañ | kemmañ ar vammenn]\nRanndi Ernest Hemingway e 1921 e Chicago, 1239 North Dearborn.\nGoude ar brezel e tistroas Hemingway da Oak Park. E 1920 e tiannezas d'ur ranndi, 1599 Bathurst Street, anavezet hiziv evel The Hemingway, e karter Humewood-Cedarvale e Toronto, en Ontario. Kavout a reas labour eno er gazetenn anvet Toronto Star. Dont a reas da vezañ mignon d'ur c'hazetenner all eus ar Star, Morley Callaghan. Kroget e oa Callaghan da skrivañ istorioù berr d'ar mare-se ; o diskouez a reas da Hemingway a brizas kalz anezhe. Tonket e oa dezho en em gavout adarre e Pariz diwezhatoc'h.\nE-doug nebeut amzer, adalek diwezh 1920 hag e-pad lodenn vrasañ 1921, e oa bet Hemingway o chom e bevenn norzh Chicago, en ur labourat evit an The Toronto Star. Labourat a reas ivez evel kenembanner eus ar Co-operative Commonwealth, ur gazetenn viziek. E 1921 e euredas Hemingway e wreg kentañ, Hadley Richardson. Dianneziñ a rejont en ur ranndi enk er block 1300 eus Clark Street, e Chicago E miz Gwengolo e tiannezas adarre ar c'houblad d'ur ranndi enk all, er pevare solier. en 1239 North Dearborn en ul lodenn brudet-fall eus karterioù norzh Chicago. Emañ atav ar savadur en e sav, gant ur bladenn ouzh an talbenn a ra anezhañ "The Hemingway Apartment." Hadley a gavas dezhi e oa teñval ha digalonekaus, met e miz Du 1921, e kuitaas an Hemingwayed Chicago hag Oak Park, da viken, da vevañ en estrenvro.\nWar ali Sherwood Anderson ez ejont da Bariz da chom, e Bro-C'hall, e lec'h ma reas Hemingway war-dro ar Brezel gresian-ha-turkat evit an Toronto Star. Anderson a roas dezhañ ul lizher erbediñ evit Gertrude Stein.\nDont a reas da vezañ he mentor hag e lakaas anezhañ e darempred gant an "Emsav parizian modern" a oa en e vleuñv er c'harter Montparnasse. An deroù e oa ivez eus kelc'h an amerikaned divroet a zeuas da vezañ anavezet evel al "Lost Generation" (ar remziad kollet), un anv brudet gant Hemingway en enskrivadenn da unan eus e romantoù, The Sun Also Rises, hag en e eñvorennoù, A Moveable Feast. An anv, "Remziad kollet" a oa goveliet gant perc'henn ur c'harrdi a rae war-dro Ford-T Gertrude Stein hag e oa bet adkemeret ha troet ganti.\nLevezonet e oa kalz gant ur mentor all, Ezra Pound, krouer an "imagism". Hemingway a lavaras diwezhatoc'h eus ar strollad liesseurt-se, "Ar wirionez a veze gant Ezra an hanter eus an amzer, ha pa veze ar gaou gantañ, e veze ken gaou n'o peze morse an disterañ arvar diwar e benn. Atav e veze ar wirionez gant Gertrude.". Daremprediñ a rae alies ar strollad stal-levrioù Sylvia Beach, "Shakespeare & Co.", 12 Rue de l'Odéon. Goude embannadur Ulysses, skrivet gant James Joyce, e 1922 hag an difenn graet da werzhañ anezhañ er Stadoù-Unanet e implijas Hemingway e vignoned eus Toronto evit lakaat skouerennoù eus ar romant da dremen harzoù ar Stadoù-Unanet (Skrivañ a ra Hemingway diwar-benn e gejadenn gant Joyce e Pariz e A Moveable Feast). Embannet e oa e gentañ levr dezhañ, anvet Three Stories and Ten Poems e 1923, e Pariz, gant Robert McAlmon.\nLa Closerie des Lilas restaorant (e 1909 amañ), ma skrivas Hemingway ul lodenn eus The Sun Also Rises.\nGoude kalz berzh evel kenskriver en estrenvro, Hemingway a zistroas da Doronto, e 1923. E-doug an eil prantad-se e Toronto, e teuas kentañ mab Hemingway er gouloù. Badezet e oa John Hadley Nicanor Hemingway, met anavezet e vo diwezhatoc'h evel "Jack". Hemingway a c'houlennas digant Gertrude Stein bezañ maeronez e vab.\nWar-dro ar mare-se end-eeun e vroc'has Hemingway ouzh e embanner, Harry Hindmarsh, a grede dezhañ e oa bet kollet Hemingway gant an amzer tremenet tramor Hindmarsh a roas Hemingway kefredioù mondian. Hemingway a zeuas da vezañ c'hwerv hag e skrivas ul lizher dilez fuloret e miz Du 1923. Koulskoude, pe ne oa ket kemeret e zilez e kont pe e oa nullet, rak Hemingway a gendalc'has da skrivañ ur wezh an amzer evit an The Toronto Star e 1924.. Embannet e oa ar pep brasañ eus labour Hemingway evit ar Star e 1985.\nKomañs a reas esped lennegel Hemingway er Stadoù-Unanet gant embannadur ar c'helc'hiad istorioù berr In Our Time, e 1925. An arvstoù a yae neuze d'ober etrerannbennadoù ar stumm amerikan a oa bet embannet en Europa da gentañ gant an anv in our time (1924). A-bouez e oa bet an oberenn-se evit Hemingway, rak diskouez a rae dezhañ en-dro e c'halle bezañ degemeret e c'hiz izekour da skrivañ gant ar gumuniezh lennegel. "Big Two-Hearted River" eo istor brudetañ an dastumad. E miz Ebrel 1925, div sizhun goude ma oa deuet er-maez The Great Gatsby, e kejas Hemingway gant F. Scott Fitzgerald en Dingo Bar. Fitzgerald ha Hemingway a zeuas da vezañ mignoned vras da gentañ, hag alies e komzent hag e event asambles. Eskemm a raent o dornskridoù alies, ha Fitzgerald a reas kalz evit esped Hemingway hag embannadur e gentañ dastumad istorioù, daoust ma teuas o mignoniezh da vezañ klouaroc'h diwezhatoc'h ha ma kevezjont muioc'h etreze.\nBuhez Hemingway e Bro-C'hall a awenas anezhañ evit e gentañ romant gwirion, The Sun Also Rises, e 1926. Awenet e oa an oberenn gant e vuhez evit kalz, pa zanevell buhez ur strollad Amerikaned divroet e Pariz hag e Bro-Spagn. C'hoarvez a ra an arvestoù pouezusañ eus ar romant e Pamplona, e-doug ar fiesta a oa brudet en Europa a-bezh hag en Amerika gant ar romant. Berzh mat a reas al levr ha prizet-bras e oa gant ar vurutellerien. Daoust m'en doa disklêriet Hemingway da gentañ e oa ur stumm lennegel diamzeret e oa bet atizet d'e skrivañ goude lenn dornskrid Fitzgerald evit The Great Gatsby.\nDispartiañ a reas Hemingway digant Hadley Richardson e 1927 hag eurediñ a raes Pauline Pfeiffer, ur gatoligez roman deol eus Piggott, en Arkansas. Pfeiffer a oa ur gelaouerez a skrive diwar-benn ar c'hiz a-wezhioù e kelaouennoù evel Vanity Fair ha Vogue. Treiñ a reas Hemingway d'ar gatoligiezh e-unan d'ar mare-se. Ar bloaz-se e embannas Men Without Women, un dastumad danevelloù, ma kaver The Killers, unan eus e skridoù brudetañ hag embannet ar muiañ. E 1928, Hemingway ha Pfeiffer a ziannezas da gKey West, e Florida, evit loc'hañ o buhez nevez a-gevret. Koulskoude e oa trubuilhet o buhez nevez buan gant un darvoud skrijus all eus buhez Hemingway.\nE 1928, Tad Hemingway, Clarence, strafuilhet gant kleñved ar sukr ha kudennoù arch'ant, en em bersekutas gant ur bistolenn gozh eus ar Brezel diabarzh. Ur gloaz don e oa bet evit Hemingway ha marteze e kaver roud eus an emlazh-se en emlazh tad Robert Jordan er romant For Whom the Bell Tolls. Distreiñ a reas diouzhtu da Oak Park evit aozañ an interamant ha lakat a reas breud da sevel o lâret a vouez uhel ar pezh a soñje hervez kredenn ar Gatoliged, da lâret eo ez ae an dud en em lazhe d'an ifern. D'ar memes koulz, war-bouez nebeut, Harry Crosby, diazezer ar "Black Sun Press" ha mignon da Hemingway abaoe e brantad e Pariz, en em bersekutas ivez.\nAnthologiezhioù - embannet gant Hemingway\n(1967) The Hemingway Hero (Titl an dornskrid a oa : Of Love and Death)\nFilmoù diwar e oberennoù[kemmañ | kemmañ ar vammenn]\n(1958) Scouting on Two Continents, gant Frederick Russell Burnham (diechu)\n(1960) After the Storm (diechu)\n"Dek Indian" (danevell) en Al Liamm Niverenn 132 (1969) (troet gant Ronan Huon)\n"Ar c'hampion" (danevell) en Al Liamm Niverenn 257 (1989) (troet gant Yann Talbot)\n"An den kozh e penn ar pont" (danevell) en Al Liamm Niverenn 416 (2016) (troet gant Iwan Couée)\n↑ From Childhood e The Hemingway Resource Center.\n↑ Div vammenn zisheñvel zo dizali diwar-benn pegeit e padas implij ar gwiskamant-se. Diouzh un notenn gant a PBS lecture series e vije padet ar boaz-se e-doug daou vloaz; Grauer a zisklêr e padas betek e 6 vloaz.\n↑ [http://www.tridget.com/friends.htm title = "Lardner Connections", 22/03/2007\n↑ Kalz istorioù evel se zo kontet e centennial commemoration page of the Kansas City Star.\n↑ Rann III, arvest II\n↑ "By my troth, I care not; a man can die but once ; we owe God a death...and let it go which way it will, he that dies this year is quit for the next."\n↑ Burgess, 1978, p. 24.\n↑ Italianeg re gozh\n↑ "I can die as well as any man."\n↑ Ferguson, Pity of War, xxiv.\n↑ eus an National Post article diwar-benn karter Humewood-Cedarvale e Toronto\n↑ Brown, Alan, "Literary Landmarks of Chicago," 2004, Starhill Press, ISBN 0-913515-50-7.\n↑ An 3e solier diouzh boazioù Chicago\n↑ Evel m'en danevell Hemingway er rannbennad "Ur remziad kollet," eus A Moveable Feast.\n↑ E miz Eost 1943 e skrivas Hemingway ul lizher da Archibald MacLeish diwar-benn yec'hed spered Pound ha danvezioù lennegel all.\n↑ E-doug un diviz gant John Peale Bishop, danevellet e Hemingway, Cowley, 1944, p. XIII.\n↑ 'Dateline: Toronto, rakskrid, pp xxv-xxvii, Charles Scribner Jr.\n↑ "Hem and The Star: Parting was inevitable", The Toronto Star, 02/02/1986\n↑ Hemingway Resource Center\n↑ Hemingway, Ernest, A. E. Hotchner, Dear Papa, Dear Hotch: The Correspondence of Ernest Hemingway And A. E. Hotchner, University of Missouri Press, 2005, Columbia, Missouri, ISBN 0-8262-1605-6\n↑ Hemingway Ernest, A. E. Hotchner, Dear Papa, Dear Hotch: The Correspondence of Ernest Hemingway And A. E. Hotchner, University of Missouri Press, 2005, Columbia, Missouri, ISBN 0-8262-1605-6\nAdtapet diwar « https://br.wikipedia.org/w/index.php?title=Ernest_Hemingway&oldid=1976520 »


Bonedoù Ruz (2013) - Wikipedia\nBonedoù Ruz (2013)\nUn dornad Bonedoù Ruz o klask manifestiñ en Oriant d'ar 27 a viz Kerzu 2013 e-ser gweladenn ar Maodiern Kentañ gall.\nAr Bonedoù Ruz zo un emsav deuet war wel e Breizh e miz Here 2013 a-enep an telloù lakaet war an treuzdougen marc'hadourezh war an hentoù. Devet ez eus bet gwaregoù houarn savet dreist d'an hentoù gant an izili a wiske bonedoù ruz, diwar skouer tud emsavadeg ar Bonedoù ruz e 1675.\n3 Breujoù ar Bonedoù Ruz\nManifestadeg a voe\ne Kemper d'an 2 a viz Du 2013, ma voe etre 15 000 ha 30 000 a dud;\ne Karaez d'an 30 a viz Du 2013, ma voe etre 17 000 ha 40 000 a dud.\nTolpadegoù dirak ar prefetioù hag isprefetioù gall er vro a-bezh, evel e Kemper (luc'hskeudennoù a-us), d'ar 14 a viz Even 2014.\nE-touez pennoù an emsav e kaver Christian Troadec ha Thierry Merret.\nBreujoù ar Bonedoù Ruz[kemmañ | kemmañ ar vammenn]\nBreujoù ar Bonedoù Ruz a voe dalc'het e Montroulez d'an 8 a viz Meurzh 2014 dirak un 3 500 den bennak. 11 poent goulenn bras a zo bet degaset. A-raok ar Breujoù-se e oa bet lakaet ar Vretoned da zisklêriañ o c'hoantoù (“doleañsoù”) war-eeun pe gant ar strolladoù lec'hel.\nGwareg houarn Sant-Aleustr, un nebeud deizioù a-raok ma voe distrujet gant an tan.\nBonedoù Ruz, war ur pont e Lannarstêr, d'ar 1añ a viz Meurzh 2014.\n↑ (fr) War 7 Info\nAdtapet diwar « https://br.wikipedia.org/w/index.php?title=Bonedoù_Ruz_(2013)&oldid=1931709 »\n2013 e Breizh


PARABOLENNOU AR ROUANTÈLÈZ \n1 En devez-se, eet er-mêz euz an ti, edo Jezuz azezet war ribl ar mor. 2 O veza ma teue eur bern tud en-dro dezañ, e sav er vag, 3 hag eh azez enni, e-keid ha ma chom an dud war an aot, ha Jezuz a gentelias anezo war galz a draou dre barabolennou.\n4 — « Eun hader, emezañ, a yeas da hada. E-pad m’edo oh hada, e kouez greun war gostez an hent. Mond a reont gand al laboused.\n5 « Lod all a gouez war ar grae ; n’oa ket kalz a gondon, diwan a reont buan rag n’oa ket a zonder douar. 6 Pa zavas an heol e oent skaotet ; dizehi ’rejont, rag n’o-doa ket a wriziou.\n7 « Lod all a gouez e-touez ar spern ; ar spern a greskas hag a vougas ar greun.\n8 « Eul lodenn all a gouez en douar mad hag a daolas frouez : kant, tri-ugent, tregont evid unan.\nPERAG KOMZ DRE BARABOLENNOU\n10 An diskibien a dosteas outañ hag a houlennas :\n— « Perag e komzez dre barabolennou ? »\n11 — « Deoh-c’hwi, emezañ, eo roet da anaoud misteriou Rouantèlèz an neñv, med d’ar re-mañ n’eo ket. 12 Rag roet e vo d’an neb e-neus, hag e vo puill-puill ar pez e-no, med digand an hini n’e-neus ket e vo dilamet zokén ar pez e-neus. 13 Setu perag e komzan dre barabolennou, o veza ma welont hep gweled, ma klevont hep kleved na kompren.\n14 « Evel-se e teu da wir evito komzou ar profet Izaiaz :\n« Kaer ho-po kleved, ne intentoh ket,\n« kaer ho-po selled, ne weloh ket.\n15 « Poud eo deuet da veza spered an dud-se,\n« Stanket o-deus o diskouarn,\n« serret o-deus o daoulagad,\n« gand aon na zeufe o daoulagad da weled,\n« o diskouarn da gleved,\n« o spered da intent,\n« o halon da zistrei war ar mad,\n« gand aon na zeufen da rei dezo ar pare » .\n16 « Evidoh-c’hwi, eüruz ho taoulagad, pegwir e welont, ho tiskouarn, pegwir e klevont. 17 Gwir eo m’hel lavar deoh, nag a brofeted, nag a dud santel o-deus c’hoanteet gweled ar pez a welit, ha n’o-deus ket gwelet, kleved ar pez a glevit ha n’o-deus ket klevet.\n18 « Selaouit ’ta parabolenn an hader :\n19 « Pa glèv an dén Komz ar Rouantèlèz hep intent anezi, e tigouez an droug-spered, hag e kas gantañ kement a zo bet hadet e kalon an dén-se. Hennez eo an hent bet hadet warnañ.\n20 « An hini e-neus resevet an had en eun douar meineg, eo an dén a glèv ar Gomz, a zigemer anezi raktal gand joa, 21 med n’eus ket a wriziou ennañ, hedro eo, ha pa zeu enkrez pe heskinèrèz warnañ, diwar goust ar Gomz, e kouez dioustu.\n22 « An hini e-neus resevet an had e-touez ar spern, eo an dén a glèv ar Gomz, med tregas ar vuez, touellèrèz ar madou, a voug ar Gomz, ha ne zav netra diwarni.\n23 « An hini e-neus resevet an had en douar mad, eo an hini a glèv ar Gomz hag a intent anezi, dougenn a ra frouez, kant, tri-ugent, tregont diwar unan ».\n24 Jezuz a roas dezo da gleved eur barabolenn all:\n— « Heñvel eo Rouantèlèz Doue ouz eun dén e-neus hadet greun mad en e bark.\n25 Med e-pad m’oa kousket an dud, e tigouezas e enebour, hag a hadas d’e dro dreog e-touez ar gwiniz, hag ez eas kuit.\n26 « Pa greskas ar yeot, ha pa zeuas pennou en éd, neuze e oe gwelet ive an dreog. 27 Servicherien a yeas da lavared d’ar mestr :\n— « Mestr, daoust ha n’eo ket greun mad eo az-poa hadet en da bark ? Perag eta ez eus dreog ennañ ?»\n28 Eñ a respontas :\nAr zervicherien a lavaras dezañ :\n— « Ha c’hoant az-peus ez afem d’o zenna kuit ? »\n29 Eñ a lavaras :\n— « Nann, gand aon na zeufeh, en eur denna an dreog, da denna ive ar gwiniz da heul.\n30 Lezit an eil hag egile da greski asamblez, beteg an eost... Ha da vare an eost e lavarin d’an eosterien :\n« Dastumit da genta an dreog hag endrammit anezañ d’e zevi : ar gwiniz a-vad, dastumit anezañ er hrignol ».\n31 Eur barabolenn all a roas dezo da gleved :\n— « Heñvel eo Rouantèlèz Doue ouz eur hreunenn zezo, e-neus eun dén kemeret hag hadet en e bark. 32 ar bihanna eo euz an hajou. Med p’he-devez kresket e vez ar vrasa plantenn a boulz el liorz hag e sav zokén da wezenn, ken na zeu al laboused da neizia en he skourrou ».\n33 Eur barabolenn all a lavaras dezo :\n— « Heñvel eo Rouantèlèz an Doue ouz eun tamm goell, kemeret gand eur vaouez, da gemmesk gand tri vuzuliad bleud, beteg ma sav an toaz en e béz ».\n34 Kement-se a lavare Jezuz dre barabolennou d’ar bobl, ha morse ne gomze dezo nemed dre barabolennou.\n35 Evel-se e teue da wir ar gomz lavafet gand ar profet :\n« Komz a rin dre barabolennou,\n« hag embann traou kuzet abaoe ar penn kenta ».\nPARABOLENN AN DREOG DISPLEGET\n36 Neuze e tilezas an dud hag e teuas d’ar gêr hag e ziskibien a dosteas outañ hag a lavaras :\n— « Displég deom sklêr parabolenn an dreog er park ».\n37 Respont a reas :\n— « An hini a had ar greun eo Mab an dén. 38 Ar béd eo ar park. Ar re a zo bugale ar Rouantèlèz eo ar greun mad. Bugale an droug eo an dreog. 39 An enebour a had eo an diaoul. An eost eo fin ar béd. An eosterien eo an êlez.\n40 « Evel ma vez eta dastumet an dreog ha laket an tan ennañ, evel-se ive e vo kont da fin ar béd.\n41 « Kas a raio e, Mab an Dén e êlez, hag e tastumint euz e Rouantèlèz, kement skwer fall ha kement dén a ra an droug, 42 hag e taolint anezo e-kreiz an tan. Eno e vo daelou ha skrignadeg dent. 43 Neuze e skedo an dud just evel an heol, e Rouantèlèz o Zad. Kleved an neb e-neus diskouarn da gleved ! »\nAN TEÑZOR HAG AR BERLEZENN\n44 — « Heñvel eo Rouantèlèz Doue ouz eun teñzor-bet kuzet en eur park ha kavet gand eun dén : E guzed a ra en-dro, ha leun a levenez, ez a da werza kement e-neus, hag e prén ar i park.\n45 « Heñvel eo c’hoaz Rouantèlèz Doue ouz eur marha-dour o klask perlez kaer. 46 Kavet gantañ eur berlezenn a dalvoudegez vraz, ez a da werza kement e-neus hag e prén anezi ».\n47 « Heñvel eo c’hoaz Rouantèlèz Doue ouz eur roued taolet er mor hag a zeu gantañ pesked a bep seurt. 48 Pa vez leun, e sach ar besketerien anezañ war an aot, hag eh azezont da zastum ar re vad e panerou, ha da daoler kuit ar re ’fall.\n49 « Evel-se e c’hoarvezo da ’fin ar béd. An Elez a zeuio, hag a zibabo ar re ’fall a-douez ar re just, 50 hag e taolint anezo e-kreiz an tan. Eno e vo daelou ha skrignadeg dent.\n51 Ha komprenet ho-peus kement-se ? ».\n— « Ya, emezo ».\n52 Eñ a lavaras dezo :\n— « Setu perag, kement skrib deuet da veza diskibl Rouantèlèz Doue, a zo heñvel ouz eur penn-tiègèz hag a denn euz e deñzor traou nevez ha traou koz » .\nJEZUZ O PREZEG E NAZARED\n53 Echuet gantañ e barabolennou, ez eas Jezuz kuit ahano.\n54 Erruet en e vro e kelenne anezo en o zinagogou en doare ma choment souezet ha ma lavarent :\n— « Euz peleh e teu dezañ ar ’furnez hag ar burzudou-ze ?\n55 Ha n’eo ket eñ Mab ar halvez ? Daoust ha n’eo ket Mari ano e vamm ? Hag ano e vreudeur, Jozef, Simon ha Jud ?\n56 Hag e hoarezed, daoust ha n’emaint ket oll en on-touez ? Euz a beteh e teu dezañ eta kement-se ? »\n57 Feuket e oant gantañ, med Jezuz a lavaras dezo :\n— « Ne vez eur profet disprijet, nemed en e vro hag en e di ».\n58 Ha ne reas ket eno kalz a vurzudou ablamour ma ne gredent ket.


Goude peñse an Napoli - Kaouenn.net Kaouenn.net\nGoude peñse an Napoli\nbarzhoneg endro - natur louaneg saotradur video\nD'ar Sul goude merenn, oc'h ober ur valeadenn war an aod e Penn an Hent Nevez. Difennet eo bet gant an aotrou Prefed, bete goût... petra ? E vije gwelet al loustoni degaset dimp gant an Napoli aet da beñseañ e-kostez Bro-Saoz.\nAnkouaet em boa lavarout e oa "duadenn" anv an evn-mor a weler war ar skeudennoù, "foulque" e galleg, ma ne fazian ket. N'int ket gouez tamm ebet. Un dek metr bennaket e oan dioute pa luc'hskeudennis anezhe.\nA-hend-all, e lavar Jilez Bentz, paotr an LPO, war Armor TV e oa bet kavet 300 loen louzet gant an druzoni du e 2005, 50 bennak en 2006, hag abaoe penn-kentañ ar bloaz-mañ tremen 240 abalamour da beñse (distaget "peuse" e Perroz) an Napoli. N'int ket klañv gant an naplez... met gant kleñved ar re vras tremeniri a zo e Mor Breizh !\nOberour: Gireg Konan\nPosted by yoann on 31/01/2007\nGweloù / Vues: 2 - Aotre / Licence:


Sulli e 2019\nChoi Jin-ri, ganet d'an 29 a viz Meurzh 1994 hag aet da Anaon d'ar 14 a viz Here 2019, Sulli diouzh hec'h anv micher, a oa un aktourez, kanerez ha topmodel sukorean. Sulli he doa komañset evel aktourez pa oa-hi bugel, gwelet e oa bet en drama istorel Ballad of Seodong (2005) war ar chadenn SBS. Goude-se e oa bet gwelet e rolloù a-eil lies, e filmoù skinwel evel Love Needs a Miracle (2005), Vacation (2006), ha Drama City (2007). Gwelet eo bet ivez e filmoù dieub evel Punch Lady (2007) ha BA:BO (2008).\nSulli e 2015.\nSulli zo deuet da vezañ brudetoc'h-brudetañ gant an amzer. Un arouez e oa eus sevenadur Korea ar Su, deuet e oa da vezañ hec'h anv an hini a veze klasket ar muiañ war Google e Sukorea e 2017, dirak ar brezidantez Moon Jae-in.\nAdkavet eo bet marv d'ar 14 a viz Here 2019 en he zi. Hervez ar polis ez eo un emlazh. Oadet e oa a 25 bloaz.\nSulli Choi war IMDb\nAdtapet diwar « https://br.wikipedia.org/w/index.php?title=Sulli&oldid=1916732 »\nKemmoù diwezhañ degaset d'ar bajenn-mañ d'an 20 Du 2021, da 11:01.


Toer ar c'houerc'had\nIf Gwilhou n'eus graet evel e dad, dilezet ar skol buhan ha buhan hag aet d'he heul war ar skeul d'ober ar vicher toer. E vuhez pad eo bet eus eil toenn d'egile... War e leve bremañ e gont an hanter kant vloaz tremenet war toennoù ar vro !\nMarsel paotr plaen\nUn tamm paotr plaen eo Marsel Gwilho. Diw wech plaen. Ganet oa bet e Krec'h-Morvan en Larruen, pennad 'zo bremañ. Ul lec'h darempredet pell 'zo gant a bep seurt tud. Rak digor bras vez dor Marsel dalc'hmat ha kalz tud yaouank a zo bet aet di da (...)\nPaz-ha-paz ez ar film gant ur strollad skolidi a ra anaoudegezh gant Anicet, ur peizant eus Banaleg. Kas a ra anezho betek Prad Don, dourañ a ra ar prad evel ma veze graet gwechall. E brezhoneg e raint anaoudegezh ganto o-unan... gant red ar (...)


Ai‘ta! » Galv evit ar brezhoneg\nGalv evit ar brezhoneg\nD’an 18 a viz even 2005 e oamp ur bemzeg a dud eus Ai ’ta ! o c’hwezhañ hag o rouzhañ evit kentañ obererezh ar strollad. Setu e oamp chomet div eurvezh war ur c’hroashent-tro e Lannuon, ha ni o seniñ, traktiñ, dougen hon giton ma oa skrivet warni en div yezh “Ar brezhoneg zo o vervel”.\nGant se e felle dimp sachañ evezh an dud war stad mantrus hon yezh. Hag ivez reiñ c’hoant d’an dud d’ober un dra bennaket eviti (“Galv an 18 a viz even evit ar brezhoneg” oa titl hon trakt) ! Deuet e oa brav ganimp pa oa bet roet 1000 trakt ha diskwelet hon arvest da muioc’h a dud c’hoazh.\nSetu an trakt roet: Galv an 18 a viz even evit ar brezhoneg\nBretoned, Bretonezed, tud eus lec’h all,\nEn deiz-ha-herie eo mouget ar brezhoneg. Sed aze ar pezh a dalv ar groug a welit aze : krouget ar brezhoneger, krouget hon yezh. Bev eo c’hoazh pa ne vez na klevet na gwelet ?\n92% eus ar Vretoned zo a-du evit saveteiñ anezhi avat…\nTommoc’h-tommañ ar Vretoned diouzh o yezh daoust dezhi da vervel… Trawalc’h ! Setu zo savet ur strollad tud yaouank, brezhonegerien ha nann-vrezhonegerien anezhe, a-benn difenn hon yezh en un doare fetis.\nAi ’ta ! vez graet eus ar strollad-se. Un anv nerzh ennañ a-benn reiñ c’hoant d’an dud da stourm evit ar brezhoneg. Anfeulz ha mennet-bras omp. Er-maez eus ar strolladoù politikel emaomp. Poent eo da bep hini ac’hanomp reiñ bec’h a-benn saveteiñ hon yezh ’ta. Se zo kaoz e klaskfomp kelaouiñ an dud diwar-benn stad truezus ar brezhoneg. Ha se zo kaoz ivez e klaskfomp broudañ ar reoù neuint ar galloud a-benn ma vo roet ur plas wir d’ar brezhoneg.\nà Gortozet oc’h evit kemer perzh er jeu-se a-benn gwareziñ ha saveteiñ ar brezhoneg.\nD’an holl eo dazont ar brezhoneg !\n« Skritellañ e Bro-Dreger\nTraktiñ dirak Intermarché Bel-Air e Lannuon »


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Frank Feighan) (KildareStreet.com)\nResults 1-20 of 837,399 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Frank Feighan)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Frank Feighan)


Stumm eus an 18 Gen 2008 da 13:31\n8 okted lamet , 13 vloaz zo\nStumm eus an 18 Gen 2008 da 13:25 (kemmañ)\nStumm eus an 18 Gen 2008 da 13:31 (kemmañ) (dizober)\nLaure Manaudou zo bet ganet e Villeurbanne, d'an 9 a viz Here 1986. Lesanvet eo « la reine des bassins ». Muzuliañ a ra 1m80 ha pouezañ a ra 63kg. He sign- stered zo « balañs ».\nResevetRecevet he deus « chevalier de la légion d'honneur » e 2004. Gounezet he deus ur vedalenn aour er J.O. Gant ar 400m neuñv libr (e 4'5''34)e 2004, e Athènes. Tapet he deus rekord ar bed eus ar 200m neuñv libr (e 1'55''52) e 2007, e Melbourne.\nNeuial a ra etre 15km ha 20km bemdez. Kroget he deus d'ober kenstrivadegoù da 8 vloaz. E 2000, da 13 bloaz, he deus graet kampionnad Frãns. Da 14 bloaz, eo aet er rannvro Pariz gant Philippe Lucas, he gourdoner. He fal da zont zo J.O. Pékin e 2008.▼\n▲ Neuial a ra etre 15km ha 20km bemdez. Kroget he deus d'ober kenstrivadegoù da 8 vloaz. E 2000, da 13 bloaz, he deus graet kampionnad Frãns. Da 14 bloaz, eo aet er rannvro Pariz gant Philippe Lucas, he gourdoner. He fal da zont zo J.O. Pékin e 2008.\nAdtapet diwar « https://br.wikipedia.org/wiki/Dibar:MobileDiff/282707 »


KDSK, Centre de Ressources Culturelles CeltiquesThesaurus : Gwenn-ha-Du\n= Gwenn ha Du; Banniel Breizh; Drapeau Breton\nLinked documents : [227 document(s)]\n[Foto] Kendalc'h e Lesneven, e 1989 (Kendalc'h Keltielk Etrevroadel ?, kendalc'h kevredigezh Kendalc'h ?). / [Disanv] (Luc'hskeudennet gant). - - KDSK_SAE_Lodad01B0559_P.jpg\n[Foto] Kendalc'h e Lesneven, e 1989 (Kendalc'h Keltielk Etrevroadel ?, kendalc'h kevredigezh Kendalc'h ?). / [Disanv] (Luc'hskeudennet gant). - - KDSK_SAE_Lodad01A0740_P.jpg\n[Foto] Kendalc'h e Lesneven, e 1989 (Kendalc'h Keltielk Etrevroadel ?, kendalc'h kevredigezh Kendalc'h ?). / [Disanv] (Luc'hskeudennet gant). - - KDSK_SAE_Lodad01B0557_P.jpg\n[Foto] Kendalc'h e Lesneven, e 1989 (Kendalc'h Keltielk Etrevroadel ?, kendalc'h kevredigezh Kendalc'h ?). / [Disanv] (Luc'hskeudennet gant). - - KDSK_SAE_Lodad01B0556_P.jpg\n[Foto] Kendalc'h e Lesneven, e 1989 (Kendalc'h Keltielk Etrevroadel ?, kendalc'h kevredigezh Kendalc'h ?). / [Disanv] (Luc'hskeudennet gant). - - KDSK_SAE_Lodad01B0554_P.jpg\n[Foto] Kendalc'h e Lesneven, e 1989 (Kendalc'h Keltielk Etrevroadel ?, kendalc'h kevredigezh Kendalc'h ?). / [Disanv] (Luc'hskeudennet gant). - - KDSK_SAE_Lodad01B0549_P.jpg\n[Foto] Kendalc'h e Lesneven, e 1989 (Kendalc'h Keltielk Etrevroadel ?, kendalc'h kevredigezh Kendalc'h ?). / [Disanv] (Luc'hskeudennet gant). - - KDSK_SAE_Lodad01A0764_P.jpg\n[Foto] Kendalc'h e Lesneven, e 1989 (Kendalc'h Keltielk Etrevroadel ?, kendalc'h kevredigezh Kendalc'h ?). / [Disanv] (Luc'hskeudennet gant). - - KDSK_SAE_Lodad01A0742_P.jpg\n[Foto] Kendalc'h e Lesneven, e 1989 (Kendalc'h Keltielk Etrevroadel ?, kendalc'h kevredigezh Kendalc'h ?). / [Disanv] (Luc'hskeudennet gant). - - KDSK_SAE_Lodad01A0743_P.jpg\n[Foto] Manifestadeg galvet gant Unvaniezh ar Gelennerien Brezhoneg hag an APEEB, miz Here 1995. Manifesterien evit ar skolioù ha liseoù e Lannarstêr. / [Disanv] (Luc'hskeudennet gant). - - KDSK_SAE_Lodad01B0706_P.jpg\n[Foto] Manifestadeg galvet gant Unvaniezh ar Gelennerien Brezhoneg hag an APEEB, miz Here 1995. / [Disanv] (Luc'hskeudennet gant). - - KDSK_SAE_Lodad01A0979_P.jpg\n[Foto] Manifestadeg galvet gant Unvaniezh ar Gelennerien Brezhoneg hag an APEEB, miz Here 1995. / [Disanv] (Luc'hskeudennet gant). - - KDSK_SAE_Lodad01B0710_P.jpg\n[Foto] Manifestadeg galvet gant Unvaniezh ar Gelennerien Brezhoneg hag an APEEB, miz Here 1995. / [Disanv] (Luc'hskeudennet gant). - - KDSK_SAE_Lodad01A0977_P.jpg\n[Foto] Manifestadeg galvet gant Unvaniezh ar Gelennerien Brezhoneg hag an APEEB, miz Here 1995. / [Disanv] (Luc'hskeudennet gant). - - KDSK_SAE_Lodad01A1225_P.jpg\n[Foto] Manifestadeg gant tud yaouank o c'houlenn un dazont evit an dud yaouank, dirak Ti-kêr Roazhon. / [Disanv] (Luc'hskeudennet gant). - - KDSK_SAE_Lodad01B0098_P.jpg\n[Foto] Sal emvod. / [Disanv] (Luc'hskeudennet gant). - - KDSK_SAE_Lodad01A1311_P.jpg\n[Foto] Salioù kevredigezhel Skol an Emsav, 8 straed Hoche, Roazhon. / [Disanv] (Luc'hskeudennet gant). - - KDSK_SAE_Lodad01B0825_P.jpg\n[Foto] Salioù kevredigezhel Skol an Emsav, 8 straed Hoche, Roazhon. / [Disanv] (Luc'hskeudennet gant). - - KDSK_SAE_Lodad01B0826_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01A0907_P.jpg\n[Foto] Salioù kevredigezhel Skol an Emsav, 8 straed Hoche, Roazhon. Kinkladurezh. / [Disanv] (Luc'hskeudennet gant). - - KDSK_SAE_Lodad01A1315_P.jpg\n[Foto] Salioù kevredigezhel Skol an Emsav, 8 straed Hoche, Roazhon. Sal emvod. / [Disanv] (Luc'hskeudennet gant). - - KDSK_SAE_Lodad01B0831_P.jpg\n[Foto] Salioù kevredigezhel Skol an Emsav, 8 straed Hoche, Roazhon. Sal emvod. / [Disanv] (Luc'hskeudennet gant). - - KDSK_SAE_Lodad01A1317_P.jpg\n[Foto] Savadurioù bras, stalioù, tud o c'hortoz, tud o kerzhout... / [Disanv] (Luc'hskeudennet gant). - - KDSK_SAE_Lodad01B0104_P.jpg\n[Foto] Savadurioù bras, stalioù, tud o c'hortoz... / [Disanv] (Luc'hskeudennet gant). - - KDSK_SAE_Lodad01B0085_P.jpg


Mirdi Istor hag Arkeologiezh - Kastell Gailhard - Bretagne Musées\nMirdioù ar rouedad\nKartenn ar rouedad\nPalier an diskouezadegoù\nKeleier an dastumadoù\nAr spletoù kemedel\nMirdi Istor hag Arkeologiezh – Kastell Gailhard\nHistoire - Archéologie - Préhistoire - Château\nE-maez an hañv, digor d’ar strolladoù, gant ma vo miret plasoù.\nEus ar 1añ a viz Mezheven d’an 30 a viz Gwengolo : digor bemdez, eus 1e30 da 6e gk\nVakañsoù an Hollsent : eus ar Meurzh d’ar Sul (nemet d’an deizioù-gouel) eus 1e30 da 6e gk\nEus ar 1añ a viz Mezheven d’an 30 a viz Gwengolo : bilhed koublet evit mirdi ar C’hoc’hu ha hini Kastell Gailhard\nPriz leun 6,50 € / Priz digresket 4,50 €\nPriz evit ar strolladoù, hep heñcher-prezeger (ouzhpenn 10 a dud) 3,10 €\nPrezegennoù (prizioù evit ar bloavezh a-bezh)\nPriz leun 5,10 € / Priz digresket 3,10 €\nPass Mirdi : 12 €. Evit mont d’an holl virdioù e-pad bloaz.\nBilhedoù digoust ha digresket : digoust eo mont er mirdi evit ar re dindan 18 vloaz, an dud a zo koumanantet d’ar vediaoueg, deskarded atalieroù arzoù-neuziañ Maner Trussac (gant ma vo diskouezet ar gartenn), an dud a c’hall kaout prizioù G ha H ar rannad tiegezhel (gant ma vo diskouezet un testeni), izili Kevredigezh Liesdiskiblezh ar Mor-Bihan, Mignoned an arz a vremañ e mirdi Gwened, ar re o deus ur gartenn ICOM pe ur gartenn kazetenner, mirour pe heñcher-prezeger.\nN’eo ket digoust ar prezegennoù hag an emgavioù renket gant ar mirdi, nemet evit Mignoned an arz a vremañ e mirdi Gwened. Ur priz digresket zo evit ar studierien (etre 18 ha 25 bloaz), ar re a glask labour, ar gelennerien hag an dud nammet, hag ivez evit ar re o deus bet ur bilhed « gweladenniñ kêr » digant ar servij da vuheziñ ar glad.\nEus ar 1añ a viz Here d’an 31 a viz Mae :\nSerr e vez ar mirdi istor hag arkeologiezh – Kastell Gailhard e-maez an hañv, nemet e-pad vakañsoù an Hollsent.\nPa vez digor en un doare dreistordinal, ha miret plasoù : lakaet e vo ar priz koublet Koc’hu/Kastell Gailhard da dalvezout, evel e-pad an hañv, ha gant-se e c’haller gweladenniñ an daou virdi : 6,50 €.\nMusée d'histoire et d'archéologie, Ville de Vannes\nOuzhpenn bezañ en ur savadur rummet, ar Mirdi istor hag arkeologiezh a ziskuilh an traezoù kentañ eus istor mab-den en departamant. Hervez urzh an amzer, eus ar Paleolitik d’ar mare galian-ha-roman, ouzhpenn 700 a draezoù a gas ac’hanomp war roudoù sevenadurezhioù kozh o deus merket ar Mor-Bihan ha Breizh. Er mirdi e kaver pezhioù ha n’o deus ket o far er bed a-bezh, bet dizoloet, da skouer, e lec’hiennoù neolitek meur ar Mor-Bihan : Karnag, Lokmaria-Kaer, Arzhon-Rewiz, Gavriniz… hag ivez aspadennoù galian-ha-roman dizoloet e Gwened.\nE mirdi Gwened e virer hag e tiskouezer ivez dastumadoù Kevredigezh Liesdiskiblezh ar Mor-Bihan : tost da 40.000 a bezhioù zo enno. Fosiloù, maenadoù, louzaouegoù, kregin, evned arallvro, bragerizoù eus Okeania, jarloù-kañv eus bro Kartago peotramant bleiz diwezhañ Gwened !\nMirdi ar Paludoù-holen\nMirdi ar Vro Vigoudenn\nMirdi ar Ragistor


An tiriadoù er penn a-raok evit degas buhez e kreiz ar c’hêrioù #7 : adstaliañ ar gwazhioù-dour ! · Région Bretagne\nDegemer > Hor c’heleier > An tiriadoù er penn a-raok evit degas buhez e kreiz ar c’hêrioù #7 : adstaliañ ar gwazhioù-dour !\nAn tiriadoù er penn a-raok evit degas buhez e kreiz ar c’hêrioù #7 : adstaliañ ar gwazhioù-dour !\nE-kerzh nav emgav enlinenn « An tiriadoù er penn a-raok evit degas buhez e kreiz ar c’hêrioù » e vezer lakaet d’en em soñjal, bep miz betek Mezheven 2021, war ar mod da gempenn kreiz ar bourkoù hag ar c’hêrioù e Breizh. Da-heul emgavioù diwar-benn lañs ar c’henwerzh, plas an natur e kêr, an ostilhoù kêraozañ ha perzh an annezidi er raktresoù a sell ouzh kreiz o c’hêr, e lakaomp ar gaoz war an emgav #7 : adstaliañ ar gwazhioù-dour e kreiz ar c’hêrioù.\nPenaos adstaliañ ar gwazhioù-dour e kreiz ar c’hêrioù ?\nStummet eo hor c’hêrioù hag hor bourkoù en-dro d’ar gwazhioù-dour. A-hed mareoù an istor eo bet aesaet ganto an oberoù a sell ouzh kas-degas marc’hadourezh, pesketa, an touristerezh… e mareoù all e oa bet degaset trubuilhoù ganto ha ranket e oa bet kempenn o zrowardroioù evit talañ ouzh kresk an doureier, an dourioù-beuz, ar riskloù a-fet yec’hed : e berr-gomzoù, ur pouez o deus bet evit diorren hor broioù. Goude bezañ klevet ar gweledvaour-empenter Florentin Guitton o kinnig ar studiadennoù war an darempredoù etre kêrioù ha stêrioù a-hed an istor, ez eus diskouezet meur a skouer eus ar mod m’eo bet adstaliet an dour en un toullad kêrioù ha tolpadoù-kêrioù e Breizh :\nKempenn kaeoù al Leger evit liammañ adarre ar gêr ouzh he stêr, abalamour da addegas lañs e kreiz-kêr Lannuon.\nAr choaz graet gant Pondi ha Pondi Kumuniezh war dachenn an touristerezh diazezet war soñj « ar gêr war vord ur stêr », p’emañ ti etrekumunel an douristed bremañ e bourzh ur gobar.\nStrategiezh Redon Tolpad-kêrioù en-dro d’an dour : un tolpad-kêrioù hag en deus divizet en em gempenn hervez ur « gevrat kanol » a ya d’ober kalon e raktres kêraozañ Confluences 2030 troet ouzh an dour. Unan eus ar c’hevratoù kanol kentañ eo, goude hini Roazhon, etre Rannvro Breizh hag un tolpad-kêrioù evit diorren e hentoù-bageal.\n3 goulenn ouzh Isabelle Barenthon-Bazelle\nPenaos he deus lakaet Redon an dour e-kreiz he strategiezh\n3 questions sur Redon Agglomération\nRummad « An tiriadoù er penn a-raok evit degas buhez e kreiz ar c’hêrioù »\nEvit degas lañs e kreiz ar bourkoù hag ar c’hêrioù hon eus sikouret tost 120 raktres kempenn e Breizh a-bezh (gant hor c’hevelerien : ar Stad, Diazezadur Publik ar Font ha Bank an tiriadoù) : ganto e weler un doare nevez da gempenn en ur zelc’her kont eus an annez, ar c’henwerzh, ar fiñvusted, ar sevenadur, an endro, hag en ur lakaat an dud da gemer perzh. Kinnig a reer, gant ar rummad « An tiriadoù er penn a-raok », 9 emgav diwar-benn nav sujed disheñvel en-dro d’an dedenn war-zu kreiz ar c’hêrioù hag ur rummad 5 emgav war ar font. Peadra da bediñ an dud d’eskemm skiant-prenet hag ostilhoù an eil re gant ar re all, evit kavout soñjoù dre ur rouedad !\nPellgargañ ar programm klok e traoñ ar bajenn-mañ